text:
IGICE CYA 42
Impamvu tugomba gukora
UWAGUHITISHAMO gukora cyangwa gukina, wahitamo iki?— Urebye, gukina nta cyo bitwaye rwose. Bibiliya ivuga ko hari igihe umujyi wa Yerusalemu wari kuzaba ‘wuzuye abahungu n’abakobwa, bakinira mu mayira yo muri wo.’—Zekariya 8:5.
Umwigisha Ukomeye yishimiraga kureba abana bakina. Mbere y’uko aza hano ku isi, yagize ati “nari kumwe [n’Imana] ndi umukozi w’umuhanga . . . ngahora nezerewe imbere yayo.” Waba wabonye ko burya Yesu yari umukozi, wakoranaga na Yehova mu ijuru?— Icyo gihe, Yesu yagize ati “ibinezeza byanjye byari ukubana n’abantu.” Koko rero nk’uko twabibonye, Umwigisha Ukomeye yitaga ku bantu bose, ndetse n’abana bato.—Imigani 8:30, 31.
Mbese, utekereza ko Yesu yakinaga n’abandi igihe Matayo 13:55; Mariko 6:3.yari akiri umwana?— Birashoboka rwose. Ariko se, ko Yesu yari yarigeze kuba “umukozi w’umuhanga” mu ijuru, mbese, n’igihe yari hano ku isi yaba yarakoraga?— Hari abantu bigeze kumwita ‘umwana w’umubaji.’ Icyakora hari n’abigeze kumwita ‘umubaji.’ Ibyo bigaragaza iki?— Nta gushidikanya ko Yozefu, we wareze Yesu nk’umwana we, agomba kuba yaramwigishije kubaza. Ku bw’ibyo, Yesu na we yari umubaji.—
Yesu yari umubaji umeze ute?— Tuzi ko Yesu akiri mu ijuru yari umukozi w’umuhanga. Mbese, ntutekereza ko ashobora kuba yarabaye n’umubaji w’umuhanga hano ku isi?— Zirikana ko umurimo w’ububaji wari umurimouvunanye muri icyo gihe. Yesu ashobora kuba yarajyaga mu ishyamba agatema ibiti, akabisaturamo imbaho, akazikorera akazijyana mu rugo, hanyuma akabona kubazamo ameza, intebe n’ibindi.
Mbese, utekereza ko uwo murimo washimishaga Yesu?— Mbese, wakwishima uramutse umenye kubaza ameza asa neza, intebe nziza n’ibindi bintu abantu bajya bakoresha?— Bibiliya ivuga ko ari byiza ko umuntu ‘anezezwa n’imirimo ye.’ Gukora biduhesha ibyishimo tudashobora kubonera mu gukina.—Umubwiriza 3:22.
Mu by’ukuri, gukora bituma tumererwa neza mu bwenge no mu mubiri. Hari abana benshi bamara igihe cyabo cyose bicaye imbere ya televiziyo. Ibyo bituma babyibuha cyane, kandi ntibagire intege. Ku bw’ibyo, usanga batishimye. Ibyo kandi ntibishimisha n’abandi. Ni iki twakora kugira ngo twishime?—
Mu Gice cya 17 cy’iki gitabo, twabonye ko gutanga no gufasha abandi tubakorera bituma tugira ibyishimo (Ibyakozwe 20:35). Bibiliya ivuga ko Yehova ari ‘Imana ihimbarwa’ (1 Timoteyo 1:11). Kandi nk’uko twabibonye mu Migani, Yesu ‘yahoraga anezerewe.’ Ni iki cyatumaga Yesu ahora yishimye?— Yatubwiye imwe mu mpamvu zatumaga yishima. Yagize ati “Data arakora kugeza n’ubu, nanjye ndakora.”—Yohana 5:17.
Igihe cyose Yesu yamaze hano ku isi nta bwo yakimaze akora umurimo w’ububaji. Hari undi murimo wihariye Yehova Imana yari yaramutumye gukora hano ku isi. Waba uzi uwo ari wo?— Yesu yagize ati ‘nkwiriye kwigisha ubutumwa bwiza bw’ubwami bw’Imana kuko ari ibyo natumwe gukora’ (Luka 4:43). Rimwe na rimwe, hari abantu Yesu yabwirizaga, bakemera ibyo avuga, hanyuma bakajya kubibwira abandi nk’uko uwo mugore w’Umusamariyakazi ubona kuri iyo shusho yabigenje.—Yohana 4:7-15, 27-30.
Yesu yabonaga ate umurimo wo kubwiriza? Mbese, utekereza ko yaba yarishimiraga kuwukora?— Yesu yagize ati “ibyokurya byanjye ni ugukora ibyo uwantumye ashaka, no kurangiza umurimo we” Yohana 4:34). Mbese, kurya ibyokurya ukunda ntibigushimisha cyane?— Ibyo rero bikwereka ukuntu Yesu yakundaga umurimo Imana yari yaramuhaye gukora.(
Imana yaturemye mu buryo butuma iyo tumenye gukora ikintu biduhesha ibyishimo. Imana ivuga ko impano yahaye abantu ari ‘ukunezezwa n’ibyo bakora.’ Ku bw’ibyo, niwitoza gukunda umurimo ukiri muto, bizatuma urushaho kugira ibyishimo mu mibereho yawe yose.—Umubwiriza 5:18.
Ibyo ntibivuga ko umwana ashobora gukora imirimo y’abantu bakuru. Icyakora, twese dufite imirimo dushobora gukora. Ababyeyi bawe bashobora wenda kuba bajya ku kazi buri munsi gukorera amafaranga kugira ngo mubone ibibatunga n’aho muba. Kandi nk’uko ugomba kuba ubizi, mu rugo haba hari akazi kenshi kagomba gukorwa kugira ngo habe heza kandi hagire isuku.
None se, ni iyihe mirimo ushobora gukora bikagirira akamaro abagize umuryango bose?— Ushobora wenda nko gufasha mama koza ibyo mwaririyeho, kuvoma, gukoropa cyangwa gukubura inzu yanyu, cyangwa se ukabika neza ibikinisho byawe. Ushobora kuba usanzwe ukora imwe muri iyo mirimo. Koko rero, gukora bene iyo mirimo bigirira inyungu abagize umuryango bose.
Reka noneho turebe ukuntu gukora bene iyo mirimo ari iby’ingenzi. Igihe cyose umaze gukina, ugomba kubika neza ibikinisho byawe. Kuki ibyo ari ngombwa?— Bituma inzu isa neza, kandi bishobora kubarinda impanuka. Uramutse utabikuye mu nzira, rimwe mama ashobora kuza afite ibintu mu ntoki, maze akabisitaraho. Ashobora wenda nko kugwa hasi, agakomereka cyangwa akavunika. Hari n’igihe ashobora kujya mu bitaro. Ibyo se ntibyaba bibabaje?— Urabona rero ko kubika neza ibikinisho byawe igihe urangije gukina bigirira abantu bose akamaro.
Hari undi murimo abana baba basabwa gukora, urugero nko ku ishuri. Ku ishuri, mwarimu akwigisha gusoma. Hari abana bamwe nabamwe bishimira gusoma, mu gihe abandi bo bibagora. Nubwo iyo umuntu agitangira kwiga gusoma bisa n’aho bimugora, numenya gusoma neza bizagushimisha. Numenya gusoma, hari ibintu byinshi bishimishije uzamenya. Ushobora ndetse no kuzajya wisomera igitabo cy’Imana, ari cyo Bibiliya. Ku bw’ibyo, nukurikira neza ibyo mwarimu akwigisha byose, bizakugirira akamaro rwose, si byo se?—
Hari abantu badakunda umurimo. Ushobora no kuba uzi umuntu umeze atyo. Icyakora, kuko Imana yaturemeye gukora, tugomba kwitoza kwishimira umurimo. Umwigisha Ukomeye yishimiraga umurimo we mu rugero rungana iki?— Kuri we, byari bimeze nko kurya ibyokurya akunda cyane. Kandi se, ni uwuhe murimo yishimiraga atyo?— Ni umurimo wo kubwira abantu ibirebana na Yehova Imana, n’icyo bakora kugira ngo bazabone ubuzima bw’iteka.
Dore rero ibintu bishobora kudufasha kwishimira umurimo duhawe. Jya wibaza uti ‘kuki ngomba gukora uyu murimo?’ Burya rero, iyo uzi impamvu umurimo uyu n’uyu ari uw’ingenzi, kuwukora birushaho kukorohera. N’iyo kandi uwo murimo waba uruhije cyangwa se utaruhije, jya wihatira kuwukora neza. Nujya ubigenza utyo, uzishimira imirimo y’intoki zawe, nk’uko Umwigisha Ukomeye yishimiraga umurimo we.
Bibiliya ishobora kudufasha kuba abakozi beza. Ngaho soma imirongo ikurikira: Imigani 10:4; 22:29; Umubwiriza 3:12, 13 n’Abakolosayi 3:23.


c: text/html

text:
Bisaba iki kugirango umuntu abe rwiyemezamirimo mwiza?
Kuba rwiyemezamirimo bigira akamaro kandi bikabamo ingorane. Nta banga ririmo kuba rwiyemezamirimo mwiza, ariko hari ibintu bimwe bizwi neza ba rwiyemezamirimo bagomba kwimakaza kugirango babashe gushinga ibigo by’ubucuruzi byiza kurushaho kandi byunguka. Menya byinshi mu bice bikurikira.
Gukorana ishyaka: Nubwo kugira abantu bagushyigikira ari ngombwa, ba rwiyemezamirimo bakora neza kenshi na kenshi bakorana ishyaka kandi ntibakenera guterwa akanyabugabo kugirango bafate intera yo gushinga ibigo by’ubucuruzi bikora neza. Batangira umunsi bafite ibikorwa bagomba gukora n’intego bagomba kugeraho, bagahora bibuka intego nyamukuru y’ubucuruzi bwabo. Bafata ingorane bagenda bahura nazo nk’amahirwe atuma biga ibintu bishya bakanatera imbere aho kugirango bibaviremo impamvu yo gucika intege no kureka ibikorwa byabo.
Ubaka imbaraga zawe muri uru rwego ushyiraho buri gihe ibikorwa n’intego zawe n’iz’itsinda ryawe – buri munsi cyangwa buri cyumweru. Tekereza ku byerekeranye n’uburyo wazamura ubucuruzi bwawe ku yindi ntera yisumbuyeho aho gutegereza ko amahirwe yigaragaza ubwayo. Fata ingorane nk’amahirwe yo gutanga ibicuruzwa cyangwa serivisi nziza kurushaho kandi ugerageze kunezeza abaguzi bawe ubaha ibyo bakeneye.
Imyitwarire mu kazi ihamye: Ba rwiyemezamirimo bakomeye usanga baba bafite imyitwarire mu kazi ihamye; ibyo bikagena uburyo bakoresha igihe cyabo. Barangwa n’umuhate wo gukora bagamije kugera ku ntego runaka baba bashyizeho, kabone n’iyo byaba bisaba gukora nyuma y’amasaha y’akazi asanzwe.
Ubaka imbaraga zawe muri uru rwego ushyiraho imikorere ya buri munsi iri mu murongo mwiza, wuzuza inshingano kandi ushyiraho imyumvire iranga umurimo ukomeye binyuze mu bwitange no kwita ku cyo umuntu akora.
Guhanga udushya: Bitewe no guhigana gukomeye kugaragara muri ba rwiyemezamirimo, ba rwiyemezamirimo bakora neza baba ari abantu bahanga udushya ubwabo cyangwa ari abantu bakoresha abakozi bahanga udushya. Kugirango ba rwiyemezamirimo babashe gushyiraho ibitekerezo byihariye no kubona ibisubizo bijyanye n’ibyo abaguzi baba bakeneye bisaba gutekereza ku buryo bwihariye mu bintu byose uhereye ku iyamamazabikorwa ukagera ku itangwa rya serivisi no ku ikorwa ry’ibicuruzwa.
Ubaka imbaraga zawe muri uru rwego wimakaza imyumvire yo kugira amatsiko mu buzima bwawe bwa buri munsi kandi ukorana n’abantu bashobora kuba bishimiye urwego rw’imirimo ukoramo. Gukorana n’abandi bishobora kugufasha kunguka ibitekerezo bishya no kumenya neza uko abandi babona ibisanzweho.
Kugira ubuhanga bwinshi mu bijyanye no kuyobora: Kenshi na kenshi, abakozi n’abaturage bavuga ko benshi muri ba rwiyemezamirimo bakora neza baba ari abayobozi bakomeye kandi barangwa n’ubupfura. Ubushobozi bwo kuyobora bufasha ba rwiyemezamirimo guteza imbere impano mu matsinda bakoramo, bikongera imikorere myiza bikanatuma hakorwa ibicuruzwa hakanatangwa serivisi zifite ireme.
Ubaka imbaraga zawe muri uru rwego usabana buri gihe n’abakozi bawe kugirango ubashe kumva ingorane zabo, ibyo bakora neza, intege nke zabo ndetse n’imbaraga zabo. Ibi bizagufasha kumenya icyo ugomba gukora kugirango barusheho gutanga umusaruro.
Kuba rwiyemezamirimo mwiza bisobanura kuba umuntu ukora cyane kandi ufite ubushobozi bwinshi mu bintu binyuranye. Isuzume ubwawe uhereye ku ngingo zimaze gusobanurwa noneho urebe aho ugomba kongeramo imbaraga zawe. Kanda hano maze wikorere isuzuma rigufi nka rwiyemezamirimo noneho urebe ibyo ushobora kunoza nka rwiyemezamirimo.
What does it take to be a successful entrepreneur?
Being an entrepreneur is both rewarding and challenging. There is no sure secret to what makes an entrepreneur successful, but there are certain characteristics entrepreneurs can cultivate to have the best chances of building a long-lasting and lucrative business. Learn more below.
Self-motivation: While having a good community to support you is important, successful entrepreneurs are usually self-motivated and do not need encouragement to take steps toward building a better business. They start the day with a defined set of tasks and goals, always keeping in mind their main business objectives. They view challenges as opportunities to learn and grow rather than as reasons to quit.
Build your strength in this area by regularly defining tasks and goals for yourself and your team – each day or week. Think about how you can take your business to the next level rather than waiting for an opportunity to present itself. Reframe challenges as opportunities to deliver better products or services and meet customer needs.
Strong work ethic: Successful entrepreneurs tend to have a strong work ethic, and this drives how they manage their time. They are driven by a passion to work towards stated goals, even if it means working beyond regular working hours.
Build your strength in this area by developing a disciplined routine, embracing responsibility, and developing a mindset that demonstrates hard work through sacrifice and focus.
Creativity: Because of stiff competition in the entrepreneurship ecosystem, successful entrepreneurs are typically either creative themselves or good at hiring creative employees. The need for entrepreneurs to create unique ideas and provide user-friendly solutions for customers demands out-of-the-box thinking in everything from marketing to service delivery to product design.
Build your strength in this area by developing a curiosity mindset in your daily life, and networking with likely minded people in your field. Networking can help you discover new ideas and also get valuable feedback on your existing ones.
Robust leadership qualities: Most successful entrepreneurs are usually cited by their employees and communities as strong, compassionate leaders. Leadership skills help an entrepreneur develop talents in their team, drive efficiency, and ensure quality products and services delivery.
Build your strength in this area by regularly engaging with your employees to understand their challenges, successes, weaknesses, and strengths. This will enable you to know what actions to take to make them more productive.
Being a successful entrepreneur means being a dynamic individual with strengths across different areas. Assess yourself along the above-mentioned characteristics and identify where you can build your strengths. Click here for a quick entrepreneurial self-assessment and see where you can improve as an entrepreneur.

robotstxt: allowed

filter: keep


text:
Umuhanda wo mu masangano ya KBC wafunguwe
Ibinyabiziga bituruka mu Mujyi no ku kabindi bigana muri Convention Center na Radson Blue Hotel cyangwa se mu Rugando, bizajya binyura mu muhanda w’iburyo w’icyerekezo kimwe mu masangano (Rond Point ) ya KBC.
Byasohotse mu itangazo ryashyizwe ahagaragara n’Umujyi wa Kigali kuri uyu wa Gatandatu tariki ya 29 Ukwakira 2016, rivuga ko iki cyemezo kizatangira gushyirwa mu bikorwa kuwa Mbere tariki ya 31 Ukwakira 2016.
Iri tangazo rivuga kandi ko gusohoka mu Nyubako ya Convention center hazakomeza gukoreshwa ibyerekezo by’imihanda bisanzwe.
Iyi mihanda yari yarafunzwe mu rwego rwo kubungabunga umutekano w’abakuru b’ibihugu, ndetse n’abashyitsi bari baturutse mu bihugu by’Afurika baje kwitabira Inama ya 27 ya Afurika yunze ubumwe yabereye mu Rwanda guhera tariki ya 19 Nyakanga 2016.


text:
Dore ubusobanuro bw’inzozi zigera kuri 14 abantu bakunze kurota
Ubushakashatsi bwagaragajeko abantu bose barota, impamvu harimo abavuga ko batajya barota ni uko baba babyibagiwe naho ubundi umuntu wese ufite ubwonko ararota. Bamwe bavuga ko umuntu arota ibyo yiriwemo nka ya mvugo ngo:”Umutindi arota arya.” Nyamara siko biri kuko ushobora kurota umuntu utazi utigeze ubona bwacya ukamubona.
Hari abantu bafite impano yo gukabya inzozi yarota ibintu bikaba nk’uko yabirose. Ushobora kuba ufite iyo mpano ntubimenye kuko utajya wita ku nzozi urota cyangwa se ntunamenye ibisobanuro byazo.


text:
YEZU Kristu niwe wagiraga ati ‘Nimureke abapfu bahambe abapfu babo’. Kubera Jenoside yo muli Mata 1994 nk’iturufu y’ingoma y’agatsiko ka FPR, hashize imyaka 23 yose kagerageza gutoragura amagufwa aho aboneka hose yaba ay’inyamaswa cyangwa amatungo kayitirira imibiri y’abazize Jenoside nubwo ntawakwihandagaza ngo ahamye ko nta bantu bapfuye cyangwa bahekuwe nariya mahano aliko birababaje cyane aho Leta y’agatsiko igira itya bya nyirarureshywa ikivumburisha ahantu yari yaracukuye indake zayo ariho nyuma y’intambara yajugunyagamo abo ihotoye bose none ikaba igenda iherekana mu cyayenge nkaho abanyarwanda tutabizi !
Ni muli urwo rwego kuri uyu wa 5/10/2017 hashyinguwe mu Rwibutso rwa Nyanza ya Kicukiro amagufwa y’imibiri y’abantu agera kuri 547 yataburuwe mu kigo cya gisirikare i Kanome bavuga ko ari abatutsi bazize Jenoside kandi ari abahoze mu ngabo za Habyarimana bari barakomerekeye ku rugamba babura uburyo bahungana n’abandi baza guhotorwa n’ingabo za APR nyuma yo kwigarulira icyo kigo cya Kanombe.
Abafashe ijambo muli uyu muhango yaba umuyobozi w’akarere ka Kicukiro cyangwa umuyobozi wungirije wa Ibuka wasangaga bahuriza hamwe kubera ko basaga nabatunguwe nibyayo magufwa kubona nta makuru yigeze ayatangwaho kugeza ubwo avumbuwe n’imashini yakoraga umuhanda muli icyo kigo. Naho umunyamabanga nshingwabikorwa wa CNLG we nta nicyo yabitangajeho ahubwo yashishikajwe no gusaba inzego z’ibanze kurangiza imanza z’abangije imitungo y’abarokotse Jenoside no kuyishyuza vuba; aho yunzemo ati umunsi nk’uyu wo gushyingura ni umwanya mwiza wo kwamagana abanyamahanga n’abandi bose bapfobya Jenoside, nimwiyumvire namwe !
Banyarwanda, aba bayobozi batunguwe nuko batamenye amakuru yariya magufwa mbere! Aliko se bo bayobewe ko ari ikinamico rya politiki ! nibajye batobora bavuge kuko igihe nikigera nta ruvugiro bazaba bagifite kuko bucyanayandi! Umuturage umwe uturiye Nyarugunga aho i Kanombe akaba atarashatse kuvuga amazina ye ati bamenye sinara kuri iyi si ya Rurema! twihereye niwe wampamirije ko ariya magufwa yataburuwe mu kigo cya Kanombe amenshi ari ayabasirikare ba EX-FAR bari barakomerekeye ku rugamba bamwe baracitse amaguru abandi bararashwe mu mitwe babuze uburyo bahungana n’abandi mu gihe APR yari imaze kwigarulira ikigo cya Kanombe kuburyo iyo myobo bagenda batabururwamo yari indake z’ingabo zinkotanyi zagendaga zicukura aho zifashe hose noneho nyuma zikagenda zirohamo abo zishe bose nabo zihuhuye nkabo ba EX-FAR ! Muriyumvira ! ntawashidikanya ko rero nahandi hose hazageraho hagashyirwa ahagaragara n’iyi Leta y’agatsiko ikomeje kugenda yivamo buhoro buhoro kubera indonke ivoma mu iturufu ya Jenoside.
Byanditswe ku wa 06/10/2017, na :
A.BEN NTUYENABO, KIGALI-RWANDA.


text:
Par:Jean de Dieu Musemakweli
Nta ngoma yarusha ubugome n’urugomo iya FPR na Kagame .
UMWANZURO
Ingoma ya Habyarimana (1973-1994) yatangiye imena amaraso y’abanyapolitiki bari baradukijije ingoma ya cyami na gihake. Bikwiye kugawa n’abashyira mu gaciro bose. Ingoma ya Habyarimana kandi yarangirije mu mivu y’amaraso menshi kurushaho. Kuvuga ko ingoma ya Habyarimana yarangirije mu mivu y’amaraso bisobanura ko ingoma ya Kagame (1994-?) yatangiriye muri iyo mivu y’amaraso nyine. Kuva mu w’1994 kugeza ubu, ayo maraso akomeje kumeneka. Ibimenyetso 2 bya nyuma biherutse kubyerekana ku mugaragaro (publiquement) kandi ku buryo budasubirwaho ni uko ngo “abantu ibihumbi 40 bakoraga imirimo nsimburagifungo baburiwe irengero”. Ikindi kimenyetso ni imirambo 40 abantu babonye ireremba mu kiyaga cya Rweru.
Iyo ingoma igiyeho imena amaraso, igumaho imena andi, ikazavaho nanone mu mivu y’andi menshi kurushaho. Twakora iki, Banyarwanda, Banyarwandakazi ngo dukumire ayo mahano, kugirango ingoma ya Kagame na FPR IVEHO itagombye kwisasira izindi nzirakarengane zitagira ingano?
Kuba abatsikamiwe n’ingoma ya Kagame na FPR bakomoka mu turere no mu moko anyuranye bisa n’aho ari kimwe mu bibabuza gushyira ingufu zabo hamwe ngo bayikize. Nyamara ni nacyo cyakagombye kubatera imbaraga !
Muri uru ruhererekane rw’inyandiko twise “Abishyize hamwe ntakibananira” twibanze ku iyicwa rubozo ry’abategetsi bo kuri repubulika ya mbere (1962-1971). Nabyo bikwiye kuvugwa, ni ukuri kw’amateka yacu mabi. Bikwiye kwaturwa bikavugwa bityo abakora icyunamo bakagikora mu mutuzo, abibuka ababo bakabikora ntawe ubannyega. Ni uburenganzira bwabo. Twese twiboneye ukuntu iryo yicwa rubozo ryajyanye na Coup d’Etat yo mu 1973 ryabyaye ikintu kimeze nk’inzigo gituma Abahutu bo mu majyepfo y’u Rwanda (Abanyanduga) n’abo mu majyaruguru (Abakiga) bakomeje kurebana ay’ingwe. N’iyo batari gusubiranamo ku mugaragaro, nta cyo bakora ngo bahuze ingufu zabo birwaneho, bagamije kwikiza ingoma y’Inkotanyi ibarembeje. Nibakomeza guheranwa n’inzigo ishingiye ku byabaye mu 1973, ntibagerageze kubirenga, ngo bagire ikindi kizima bubaka, Kagame azabamarira ku icumu urusorongo nk’ubushwiriri.
“Kora ndebe iruta vuga numve”.
Abayobozi b’amashyaka n’abafasha babo (les cadres) baramutse batanze urugero rwiza, abayoboke b’ayo mashyaka, ndetse n’abandi Banyarwanda benshi bakurikiza urwo rugero. Kugirango abayobozi b’amashyaka n’abafasha babo babashe kurenga iyo nzitizi, bagomba kwiyibutsa no kwicengezamo ihame rigira riti “Icyaha ni gatozi”. Niba umuntu Kanaka yarishe, ntabwo ari umwana, umwuzukuru, umuturanyi we cyangwa ukomoka muri ako karere wese wabikoze. Abakomoka ku bishe no ku biciwe, abakomoka mu turere tunyuranye kabone n’ubwo twaba dufite ibyo dupfa, bashobora kuba intwari, bagakorana. None se muri politiki kwigomwa (sacrifice) si ikintu ngombwa ? Ntibyoroshye, ariko birashoboka. Ubishoboye aba yerekanye ko yashobora n’ibindi bikomeye kurushaho agamije ineza y’u Rwanda rwamubyaye. Uwo muntu n’abandi bamugirira icyizere.
“Abishyize hamwe ntakibananira”.
Kimwe mu biranga umuyeshuri w’umuswa ni uko atamenya no gukopera. Naho uw’umuhanga aba azi n’aho yajya gukopera bibaye ngombwa. Dufate urugero rw’igihugu cy’igihangange cyitwa ko cyakataje no muri demokarasi ari cyo Leta zunze ubumwe z’Amerika. Kirimo amashyaka manini ya politiki 2 gusa : Abademokarate (démocrates) n’Abarepubulike (républicains). Ariko burya buri shyaka riba ririmo ibice nibura 3 : Abatavangiye (démocrates de gauche et républicains de droite -Tea Party-), abo hagati (centre) n’aboroshya bashobora no kugendera ku cyiza babonye mu ishyaka rihanganye n’iryabo. Buri gice kiba gifite leta cyiganjemo. Kugirango ishyaka ritsinde muri rusange (niveau fédéral), biba ngombwa ko buri gice cyigarurira amajwi y’aho cyiganje. Icyo gihe rero, mu kugabana imyanya, mu kugena politiki izagenderwaho mu ngamba izo ari zo zose, umukandida watsinze yita kuri ayo mashyaka agize impuzamashyaka (démocrates ou républicains) yatsinze.
Abanyapolotiki bacu rero n’abafasha babo (cadres des partis) nibakoreshe ubwenge, ubushishozi, gushyira mu gaciro n’izindi mpano bafite, bakurikize urwo rugero cyangwa urundi bazi kandi babonye rwiza. Kwigomwa ukifatanya n’abandi bituma ugira icyo ukiza, naho kudafatanya bibyara guhomba byose. Hagize ishyaka rimwe rukumbi riba “nyamwigendaho nk’ubugi bw’intorezo” rikagira ingufu zihagije (uretse ko bikomeye, bikaba ndetse bitanashoboka) zo gukiza u Rwanda ingoma ya FPR, naryo ryagwa mu gishuko ryo gukoresha igitugu kugirango rirambe ku ngoma. Ubwo rero u Rwanda rwaba ari “ntaho ruvuye, ntaho rugiye”.
Ubutaha tuzabagezaho urundi ruhererekane rw’inyandiko zerekana IBYIZA byinshi Repubulika ya mbere n’iya kabiri zagejeje kuri rubanda. Ibyo byiza nibyo Kagame na FPR ye bahora bashaka gusibanganya kugira ngo berekane ko Repubulika zombi nta kindi zakoze uretse gutegura no gushyira mu bikorwa jenoside. Sibyo.
Icyakora, mu ngoma zabayeho mu Rwanda kugeza ubu, iya Kagame na FPR ni yo mbi kuzirusha zose ; kandi birakomeye, uwashaka yavuga ko bitanashoboka, kugirango hazabeho indi iyirusha ububi, ububisha, urugomo n’ubugome. Abayirwanya nibishyire hamwe, maze barebe ngo barayibirindura mu kanya ko guhumbya ijisho.
Jean de Dieu Musemakweli
i Kigali


text:
Nziyumvira Canisius arasaba umuvugizi w’itorero ADEPR kumwishyuriza Rev.Rwigema
Umusaza Nziyumvira Canisius akomeje gutakamba asaba ko umuvugizi w’itorero ADEPR, mu Rwanda yamwishyuriza Rev . Rwigema Donatien wamuririye inkunga yagombaga kumusanira inzu(ayo mafoto yo hejuru arerekana ubuzima uwo musaza abayeho).
Byavuzwe kenshi ko Nziyumvira Canisius, umusaza wacitse ku icumu rya jenoside yakorewe abatutsi muri 1994, yakusanyirijwe inkunga n’abakiristu mw’itorero ADEPR mu karere ka Bugesera ,yo kumusanira inzu.Ngo amafaranga amaze kuboneka ntazi aho yarigitiye kuko igikorwa cyo kumwubakira kitigeze gishyirwa mu bikorwa.
Bamwe mu bakristu bakaba bibaza amaherezo yariya mafaranga bivugwa ko yaburiye mu kotomoni ya Rev . Rwigema Donatien .Niba umugabo ari urya ibye akarenzaho iby’abandi, uriye iby’incike kandi yitwa umushumba azitwa iki?
Bamwe mu bakristu twaganiriye ubwo twari kuri ADEPR-Nyamata , batubwiye ko batibaza impamvu ariya mafaranga hafi miriyoni ibyiri n’igice yaburiwe irengero.Ni gute umuntu yahembwa hafi akayabo ka miriyoni ku kwezi ntanyurwe, agahitamo kurya ibyagombye gufasha imfumyi n’abapfakazi, tutibagiwe abasaza batishoboye.
Ese ko imvura yatangiye kugwa, uriya musaza Nziyumvira atarubakirwa , nasenyerwa azajya he.mu gihe Rev.Karuranga Efrem yanyuraga i Ntarama kuri ADEPR,abamubonye bibwiye ko aje gukemura ibibazo bihavugwa.Aho kugira icyo akora yabajije Rev. Baganineza Emile aho mugenzi we Rev. Rwigema ari , ariko ngo ntiyahatinze yahise yikomereza .Ntawe uzi icyari cyamuzinduye cyangwa icyo yaraje gukora.
Ariko bamwe mu bakristu bizeye ko azakemura vuba ikibazo cya Nziyumvira no gufatira Rev.Rwigema ibihano bikakaye.
875 total views, 2 views today


text:
Umuco
Uti “Guterekera byaturutse he?”
Guterekera ni umwe mu mihango yerekeye Abantu bazima n’abandi Bantu bazimu. Umuntu uterekera aba agamije kugusha neza abazimu( baba abe bapfuye cyangwa se bene wabo w’abandi gusa aha agaciro gakomeye). Kugusha neza abo bazimu ngo bituma atunga agatunganirwa kandi ibyo akoze byose bikagenda neza. Twifashishije igitabo cya Musenyeli Aloyizi...
Inkomoko y’insigamugani ’ Abiguyemo urwuba’
Uyu mugani, bawucira ku muntu babonye yihwabana agakabyo k’urukumbuzi ngo yimare nyirarigi (ipfa); niho bavuga ngo: “Yabiguyemo urwuba!” Wakomotse kuri Ruhashyampunzi rwa Lyaba mu Kabagali (Gitarama); ahasaga umwaka w’i 1400. Icyo gihe hari ku ngoma ya Cyilima Rugwe, hakabaho itegeko rivuga ngo: “Ntihazagire umuntu uva mu rugerero adakuwe n’uwe;...
Inkomoko y’insigamugani ’Yagiye nka Nyombeli’
Uyu mugani Abanyarwanda bawuca iyo babonye umuntu cyangwa se ibintu by’interagahinda bizimiranye amazeze uruhenu, ni bwo bavuga ngo: “Yagiye nka Nyombeli, cyangwa byagiye nka nyombeli” Wakomotse ku muhigi w’umukogoto witwaga Nyombeli. Yari umugaragu wa Mazimpaka ku Ijuru rya Kamonyi; ahayinga umwaka w’i 1700. Hambere ku ngoma ya Mazimpaka, Nsoro...
Inkomoko y’insigamugani "Ibintu ni magirirane"
Usanzwe wumva bavuga ngo ibintu ni magirirane, yewe no mungo ubu bisigaye bikunze gukoreshwa ngo umugabo n’umugore ni magirirane. Ese waba uzi aho iyi nsigamigani yakomotse? Uyu mugani baca kenshi, bawuca iyo babonye ineza yiturwa indi, ni bwo bavuga ngo: «Ibintu ni magirirane» Wakomotse kuri Sebantu wari umunyanzoga wa Mashira ya Nkuba ya...
Inkomoko y’insigamugani "Bateye rwaserera"
Uyu mugani bawuca iyo babonye umuntu cyangwa abantu benshi batumvikana cgangwa se benda no kurwana ni bwo abanyarwanda bagira bati: “bateye Rwaserera, nyamara nubwo iyi mvugo yamamaye mu Rwanda hose usanga ikoreshwa uko babyumva, imvano yayo itazwi bityo uyu munsi umuseke .com twabateguriye iyi nsigamigani kugirango umenye imvo n’imvano yayo....
Inkomoko y’insigamugani "Yigize syoli"
Uyu mugani baca ngo: “Yigize syoli”, bawuca iyo babonye umuntu wese wigize umushirasoni kabuhariwe, akaba ikinani muri byose; ni bwo bagira, bati: “Uno mwana cyangwa uno muntu yigize syoli!” Byakomotse kuri Syoli w’i Nyagahanga (Byumba); ahagana mu mwaka w’i 1600. Syoli yabyirukiye ku Cyuru (Byumba), ku ngoma ya Mutara Semugeshi; abyiruka akunda...
Inkomoko y’insigamugani "Abiguyemo urwuba"
Uyu mugani, bawucira ku muntu babonye yihwabana agakabyo k’urukumbuzi ngo yimare nyirarigi (ipfa); niho bavuga ngo: “Yabiguyemo urwuba!” Wakomotse kuri Ruhashyampunzi rwa Lyaba mu Kabagali (Gitarama); ahasaga umwaka w’i 1400. Icyo gihe hari ku ngoma ya Cyilima Rugwe, hakabaho itegeko rivuga ngo: “Ntihazagire umuntu uva mu rugerero adakuwe n’uwe;...
Inkomoko y’insigamugani "Bakundana urumamo"
Uyu mugani bawuca iyo batahuye abuzura badatsiritana imibiri; bakabigira nka rwihishwa; ni ho bagira ngo: «Bakundana urumamo». Wakomotse ku nshuti ebyiri zuzuraga rwihishwa: Ruhamanya na Ntampuhwe Ngo abo bahungu bombi babanye bakiri bato baruzura cyane; bamaze guca akena baranywana. Muri iryo nywana ryabo, basezerana ko hatazagira umenya ko...
Inkomoko y’insigamugani "Ndatega zivamo"
Uyu mugani wamamaye mu Rwanda, ucibwa n’umuntu umaze kugira intege nke, ni we babaza iki n’iki atatunganije, ati: «Ndatega zivamo!» Waturutse ku mugabo witwaga Ntambabazi ya Rufangura, mu Bitagata bya Muganza i Rukomaya Gitarama, ahayinga umwaka w’i 1600. Ntambabazi uwo yari umuzigaba; yimuka mu Bwanacyambwe i Ruhanga na Mbandazi, ajya gutura i...
Umugore wabaye intwari ikomeye kurusha abandi mu mateka y’u Rwanda
Mu Rwanda rwo hambere hatari na kera cyane, umugore yahabwaga agaciro gake. Ntiyashoboraga kujya ku rugamba cyangwa ngo abe yahabwa imyanya ikomeye mu nzego z’igihuguariko ntibyabujije bamwe mu bagore kubaintwari bagakora ibikorwa by’indashyikirwa n’abagabo batari gupfa gukora. Amateka y’u Rwanda agaragaza ko abagore batafatwaga nk’abantu...


text:
Yanga yasezeweho bwa nyuma
Kuri uyu wa 29 Kanama 2022, amarira n’agahinda byashenguye umuryango wa Nkusi Thomas wari uzwi nka Yanga mu gusobanura amafilimi, ubwo bamusezeragaho mu cyubahiro.
Umubiri wa Yanga wakuwe mu buruhukiro bw’ibitaro bya Kacyiru mu gitondo cyo kuri uyuwa Mbere, ugezwa mu rugo aho yasezeweho bwa nyuma. Umuryango n’inshuti za Yanga bagiye kumusabira mu isengesho ryabereye mu rusengero rwa ‘New Life Bible Church’.
Nyuma bakomereje mu irimbi rya Rusororo aho umubiri we wagombaga gushyingurwa.
Yanga yitabye Imana ku wa 17 Kanama 2022 aguye muri Afurika y’Epfo, azize Kanseri y’umwijima nk’uko byatangajwe n’umuryango we.
Abitabiriye umuhango wo kumusezeraho mu rugo iwe i Ntarama, mu magambo yuzuye agahinda bavuze ko ntawe bazabona umusimbura, cyane cyane urubyiruko.


text:
Ibitaro n’ibigo nderabuzima 15 byahembewe kwandika irangamimerere ry’abana bavuka
Ibitaro n’ibigo nderabuzima 15 mu Rwanda byahawe ibihembo kubera kwitabira kwandika hifashishijwe ikoranabuhanga, irangamimerere ry’abana babivukiyemo kuva muri Kanama 2020 kugera muri Kanama 2021.
Minisiteri y’Ubutegetsi bw’Igihugu (MINALOC) yabihaye ibihembo by’amafaranga kuri uyu wa 10 Kanama 2021, mu gihe hizihizwaga umunsi mpuzamahanga ngarukamwaka w’irangamimerere, mu Rwanda ukaba wizihijwe ku nshuro ya kane.
Ibitaro bya Kaminuza CHUB by’i Huye n’ibya Rwinkwavu mu Karere ka Kayonza byahawe igihembo cy’Amafaranga y’u Rwanda miliyoni enye kuri buri bitaro.
Mu bigo nderabuzima byarushije ibindi hari icyo mu Nkambi y’impunzi z’Abarundi i Mahama mu Karere ka Kirehe, ndetse no mu bitaro byigenga hakabamo ibya La Croix du Sud n’ibyitiriwe Umwami Faisal, byahawe igihembo cya miliyoni eshatu eshatu.
Ibindi bitaro byahembewe kwandika irangamimerere ry’ababivukiyemo, ni ibya Kirehe na Byumba, ndetse n’ibigo nderabuzima bya Ruli (Gakenke), Mugano (Nyamagabe), Bushara na Munyinya (Gicumbi), Gisovu (Karongi), Janja (Gakenke), Kirarambogo (Gisagara) hamwe n’Ikigo nderabuzima cya Kicukiro.
Impamvu yo kwandikira abavutse kwa muganga hamwe no kuhandukuriza abapfuye
Mu mwaka ushize wa 2020 ku itariki 10 Kanama, Minisitiri w’Ubutegetsi bw’Igihugu ari kumwe n’uw’Ubuzima batangije igikorwa cyo kwandika hifashishijwe ikoranabuhanga abana bavuka, ndetse no kwandukuza abitabye Imana.
Ni igikorwa cyatangirijwe mu Bitaro bya Masaka mu Karere ka Kicukiro, aho buri mwana uvutse agomba guhabwa inomero imuranga yitwa National Identification Number (NIN), bikaba bitakiri ngombwa ko ababyeyi be bamusohokana kwa muganga ngo bazajye kumwandikisha mu bitabo by’irangamimerere ku Murenge.
Bitewe n’uko abantu benshi bitaba Imana bapfira kwa muganga, ni na ho bagomba kwandukuzwa mu bitabo by’irangamimerere, raporo igahita iboneka muri mudasobwa zo mu biro by’utugari, mu mirenge, mu turere, mu Kigo gishinzwe Indangamuntu (NIDA) no muri MINALOC nyirizina.
Minisiteri y’Ubutegetsi bw’Igihugu hamwe n’ishinzwe Ubuzima ziteganya ko mu gihe umuntu yaba yavukiye cyangwa yapfiriye ahandi hatari kwa muganga, ba nyirawe bajya kumwandikisha cyangwa kumwandukuza mu biro by’akagari cyangwa ku murenge.
MINALOC ivuga ko kwandika mu ikoranabuhanga abavutse muri uyu mwaka byageze ku gipimo cya 83%, mu gihe kwandika abapfuye byo byageze ku rugero rwa 30%.
Minisitiri w’Ubutegetsi bw’Igihugu, Jean-Marie Vianney Gatabazi akaba asaba buri rugo rwitegura kubona umwana kujya rutegura amazina ye hakiri kare, kugira ngo akivuka batazajya bitwaza ko batarayabona ngo bamusohokane kwa muganga atanditswe mu irangamimerere.
Minisitiri Gatabazi yagize ati “Mbere y’uko umwana uvuka bisaba kuba umuryango warabiganiriyeho mbere y’igihe kugira ngo batekereze ku izina bazamwita, ajye ahita yandikwa mu ikoranabuhanga. Aho kwita umwana Bebe, Kigingi…amazina agomba gushakwa neza kandi akaba agomba kuba yifuriza umwana ineza”.
Minisitiri w’Ubuzima, Dr Daniel Ngamije, na we avuga ko ari inshingano z’ibigo bishinzwe ubuvuzi kwandika abana babivukiramo, kuko ngo byoroha kubakurikirana harimo no gufasha ababyeyi babo kuboneza urubyaro.
Dr Ngamije ati “Umwana kwandikwa turabikeneye twebwe mu nzego z’ubuzima, ntabwo ari ubufasha turimo guha MINALOC cyangwa NIDA n’izindi, kuko kugirana gahunda irambye n’uwo mwana hamwe n’ababyeyi be turabikeneye”.
MINALOC yatangije icyumweru cy’Irangamimerere kuri uyu wa kabiri mu rwego rwo gufasha abacikanwe no kwandika abana bavutse, kwandukuza abitabye Imana ndetse no kwandika ababana batarasezeranye, bakaba bagomba kugana ibiro by’utugari n’imirenge batuyemo.
MINALOC ivuga ko n’ubwo hari abakererewe kujya gusaba kwandika abana bavutse mu ikoranabuhanga ry’Irangamimerere ku murenge, iyo serivisi itarimo kwishyuzwa ariko nyuma yaho ngo uzaba atarabikora akazajya agana urukiko.
Ibitekerezo ( 1 )
Kwandika abana kwa muganga nibyiza, ariko banoze neza itegeko ryabyo na serivise yabyo, kuko hari aho usanga banditse umwana kuri nyina gusa ngo nuko umugabo atabonetse kandi imyirondoro y’umwana iba yatanzwe, ikindi ngo nuko batasezeranye kandi umugabo we basanzwe babana ndetse n’uwo mwana atari uwambere babyaranye,kandi ari nawe mukuru w’urugo, icyo gihe bisaba ko nabwo bajya ku murenge gushaka Eta Civil, ikindi hakunda kugaragara amakosa mumyandikire y’amazina y’abana, rimwe narimwe ugasanga banditse amazina utababwiye, kuko hari igihe usanga nyina w’umwana yamaze kubyara kagira ikibazo, kuburyo aba atakibuka amazina yumvukanye n’umugabo yo kwita umwana, birumvikana ko uwamuherekeje aba atayazi igihe Se w’umwana atari aho hafi, bikaba byaba byiza ko mbere y’uko basohoka kwa muganga ababishinzwe bajya bongera bagafasha abaturage kunonosora ayo makuru yose, bikavanaho kongera gusiragira ku murenge, ikindi bakamenya ko umwana afite uburenganzira bwo kwandikwa kubabyeyi bombi baba barasezeranye cg batarasezeranye.


text:
HuachaiGuteg. ikirango na Deutz kuzamura tekinoroji.Isosiyete ya Huachai Deutz niyo sosiyete yonyine yemerewe kwisi ikora 1015 seire & 2015.
Hano hepfo ibyiza bya tekinike ya Huachai Deutz:
1. Ubucucike bukabije.Ugereranije nibindi birango byingufu zimwe, moteri 1015 yuruhererekane ni ntoya mubunini, urumuri muburemere kandi mukoresha peteroli.Moteri imwe yingufu, ubunini buto, uburebure, ubugari nuburebure bwa moteri 6-silinderi ni: 1043 × 932 × 1173.
Umucyo.Ifite ibiro 200 kurenza moteri ya Weichai na 1100 kg kurusha moteri ya Cummins.
Gukoresha peteroli nkeya: Ubushinwa bukoresha mazutu 115g / kW.h
2. Imbaraga zububiko nini, imikoreshereze yimbaraga ni ndende, kandi ibidukikije birakoreshwa.Ibikoresho byo kubaka gari ya moshi yihuta, nk'imashini zubaka ikiraro, imashini zizamura ibiti, hamwe n’imodoka zitwara ibiti, zikora amasaha 24 kuri 24, ibyo bikaba byerekana ko moteri ya Huachai Deutz ikomeye kandi iramba.
3. Imiterere irahuzagurika, ingano rusange yikigice ni nto, nibindi biciro nkibikoresho fatizo no kohereza.
4. Urwego rwa serialisation ni rwinshi, impinduramatwara yibice nibyiza, kandi ibice byabigenewe byuzuye.Usibye ibice bitandukanye bya axial, ibice birebire birashobora guhinduranya (nkibice bine), kandi ibicuruzwa bya Huachai DEUTZ bifite ibiranga silinderi imwe nigifuniko kimwe, bigabanya amafaranga yo kubungabunga.
5. Ibice bigira ingaruka kumikorere ya moteri byose bitumizwa muri Deutz. crankshaft, crankcase, impeta ya piston, itwara ibihuru, hamwe na kashe zimwe na zimwe zikomeye kugirango moteri yizewe.
Igihe cyo kohereza: Nzeri-05-2022


text:
Inyigisho yo ku wa gatanu w’Icyumweru cya 3, Igisibo 2014
Ku ya 28 Werurwe 2014
Amasomo: Hoz 14, 2-10; Za 80 (81); Mk 12, 28b-34
Bakristu bavandimwe,
Igihe cy’Igisibo kirarimbanyije. Inyigisho duhabwa n’Ijambo ry’Imana zidushishikariza kugarukira Imana. Kuba twese “Abagarukiramana”. Muri Kiliziya yacu y’i Rwanda, tumenyereye ko abagarukiramana ari icyiciro kidasanzwe cy’abakristu bahabwa inyigisho n’igihe byo kwicuza ku mugaragaro nyuma yo gukora icyaha gikomeye kandi cyagaragariye bose. Bamwe muri twe ndetse kujya mu bagarukiramana tukabyumva nk’aho bitesheje agaciro.
Ijambo ry’Imana Liturjiya idutegurira mu Gisibo ritwumvisha ko twese tugomba kuba “Abagarukiramana”. Niba kujya mu bagarukiramana bishobora kugaragaza ko umuntu aciye bugufi, byaba byiza mu Gisibo twese dusabye kujya mu bagarukiramana, icyo cyiciro cy’abakristu tukagikunda kandi twese tukacyiyumvamo. Kandi ni mu gihe, abo twita abagarukiramana si bo ba ruharwa kuko twese turi kure y’ubutungane bw’Imana. Twagombye ahubwo kubagirira ishyari ryiza kuko batinyuka bakinjira mu rugendo rugaragaza kandi ruhimbaza impuhwe zitagereranywa z’Imana ziganje muri Kiliziya. Ibirori by’abagarukiramana bihagurutsa isi n’ijuru. Ikikubwira intambwe mu bukristu ni uko ibyishimo by’umukristu bigenda birushaho gusa ni ibyishimo by’Imana. Niba Yezu yaratubwiye ko kugarukira Imana bishimisha Ijuru ryose, kuki twese tutashimishwa no kuba abagarukiramana muri iki gihe cyabigenewe?
Isomo rya mbere ni byo ritubwira: Israheli, garukira Uhoraho Imana yawe. Igicumuro cya Israheli muri kiriya gihe cyari ukwiringira amahanga y’amanyamaboko, maze ibihango n’ibyo bihugu by’abapagani ikumva ko biyifitiye akamaro kurusha umubano wayo n’Imana. Kubera iyo mpamvu ishyaka mu bubanyi n’amahanga ryari ryarasumbije agaciro ishyaka ry’Isezerano. Ni kimwe natwe iyo turangariye aho tuzavana amaramuko. Ubwoba bwo kumererwa nabi bugatuma dutorongera tukajya kure y’Imana. Kwifuza kuba nka naka w’umukire wabisangana benshi kurusha kwifuza kuba nka naka w’imfura. Amahitamo mu buzima aterwa n’icyo dufitiye inzara n’inyota. Buri gihe kiba ari kimwe, ibindi byose bikaza bitwunganira kukigeraho.
Ivanjili iratubwira icyo kimwe cy’ingenzi. “Urajye ukunda Nyagasani Imana yawe n’umutima wawe wose, n’amagara yawe yose, n’ubwenge bwawe bwose, n’imbaraga zawe zose”. Uwumvise iri jambo rikamutaha ku mutima nta mpamvu n’imwe yagira yo kudahitamo Imana mbere ya byose maze ibindi byose akabyemera cyangwa akabyanga bitewe n’uko bishyigikira cyangwa bibangamira rwa rukundo afitiye Imana. Umutima, amagara, ubwenge, imbaraga. Nta na hamwe hasigaye muri muntu.
Mu mutima ni ho byose bituruka, kuko ari ho gicumbi cy’urukundo.
Amagara ni nk’umutima w’ubuzima, ni ukubaho kwacu; gukunda Imana n’amagara yawe yose ni ukuvuga ko icyayigukuraho cyaba kikwambuye kubaho. Bigaragazwa n’ibyo wakwemera guhara kubera amategeko n’ugushaka kwayo. Bamwe bagiye bahara n’ubuzima, bakemera gupfa aho guhemukira Imana; abandi bagatanga ibyo batunze byose, hari abemera kugira igihe cy’Imana kidakorwaho mu buzima bwabo ku buryo ibindi byose bihagarara,… buri wese bitewe n’ingabire yemeye kwakira.
Ubwenge ni ubushobozi muntu afite bwo kumenya, gutekereza no gusesengura ngo abashe kwibonera inzira mu ishiraniro rya hano ku isi. Gukunda Imana n’ubwenge bwacu bwose bigaragazwa n’amayeri dukoresha ngo tudatandukana nayo, ngo duteze imbere ibikomeza ingoma yayo. Mu gihe turimo gukomera ku Mana bisaba amayeri. Iri jambo “amayeri” ntiryumvikane nabi. Hari ubwo twibwira ko kuba umukristu bijyana no kudatekereza cyane, no kutagira “agashya” muri ya mvugo y’ubu. Ku buryo urukundo rw’Imana, urwa Kiliziya cyangwa abavandimwe rutakuraza ishinga, ariko urw’ifaranga sinakubwira! Kugira “agashya” (créativité) mu rukundo. Kutumva iyi ngingo bikunze gutuma na Penetensiya duhabwa iba nkene, kuko iyo twisuzuma tureba gusa aho twabaye ibigwari tugasubira inyuma, ntiturebe aho tutagize ubutwari n’ubwenge byo kujya mbere mu rukundo. Tukumva ko mu bukristu kwigumira aho uri nta cyo bitwaye.
Imbaraga zigaragazwa n’ibikorwa. Ni indunduro y’ibiganje mu mutima, bikarinda ubwoba no gusubira, bigakangura ubwenge maze igikorwa kikigaragaza. Imbaraga zituma dutera intambwe tugana umuvandimwe tukamutabara, tukamuramira, akabaho kandi akamenya Imana, akayisingiza hamwe natwe. Ni byo bitugeza kuri rya tegeko rya kabiri twumvise mu Ivanjili.
Kugarukira Imana dusabwa muri iyi minsi bijyane no kwisuzuma, kugira ngo turebe ko Imana iruta byose mu buzima bwacu. Niba ari yo ibanza iyo amahitamo yaje, niba ifite umwanya n’igihe bidakuka mu buzima bwacu, niba ibitekerezo byacu bijya bitwarwa n’ingoma yayo no kuyigororokera, niba tujya tugira imyenda y’urukundo kuri bagenzi bacu,…
Twemere tube twese abagarukiramana. Iryo zina ryiza twe kuriharira abo tujya dushaka guha akato. Turigire iryacu niba dushaka ko uru rugendo rw’iminsi 40 rutugirira akamaro.
Dukomeze kugira igisibo cyiza twese.
Padiri Jean Colbert NZEYIMANA


text:
Paul Kagame News › Forums › Rwanda and Burundi Voices › ABACUNGUZI BA FDLR/FOCA › Reply To: ABACUNGUZI BA FDLR/FOCA
Umusanzu Hassan Ngeze yageneye Abanyarwanda bose abariho n’abazabaho.
Banyarwanda duhuje kandi dusangiye ubunyarwanda.
Nimuze twishakemo ibiduhuza maze tubizirikane tugambiriye kubibonamo umuti w’ibyagombye kudutanya byose.
U Rwanda rwatubyaye rwifuza ko tureshya muri byose ari na ko twuzuzanya mubyo turushanyaho ubushobozi.
Ibyiza biduhuza ni byinshi, nimuze twibuke ko umugongo waduhetse ari umwe, ingombyi yaduhetse ni imwe ; inkongoro yatureze twese ni imwe nta yindi, ni kanyarwanda. Ibi ni byo byagombye gutuma ubumwe n’ubuvandimwe bwacu butubera inkingi abandi b’ahandi babona ko tubarusha.
Twere guta igihe kitabarika mu mateka mabi yaturanze harimo n’ayaranze abatubanjirije, ndavuga amwe yaducuje abacu akadusiga iheruheru mu bihe bitandukanye by’ubuzima bwacu.
Nta butwari na buke buboneka mu makuba n’ibyago buri wese yabayemo mu bihe bitandukanye by’ubuzima bwa buri wese , ubupfubyi n’ubuhunzi, ntasize ukwiheba bivanze n’ubwoba byaranze imibereho yacu.
Imahanga ni imahanga, niyo mpamvu hiswe ishyanga, nitujyeyo tugiye guhaha ibyo dukeneye iwacu , twirinde icyadusubizayo tugiye kwaka ubuhungiro. cyangwa kwangara.
Imbere yacu nimuze tuhabyaze ibyiza byinshi Iyaduhanze yadutegenyirije. U Rwanda rwacu turuhindure isoko y’ubwiyunge, ubutabera , kubabarirana n’ubusabane hagati y’abavandimwe.
Ukuri, kwiyakira, kuramburira amaboko uwo mudahuje ukwemera n’imitekerereze, bibe inkingi ya buri wese.
Ibyabaye bibi byose bitubere amateka mabi twanyuzemo tutabyifuza, tubyiyuhagire tubyita imyanda tutifuza kuzongera kwambara.
Bahungu na mwe bakobwa ; bagabo na mwe bagore, basaza na mwe bakecuru, bana na mwe rubyiruko , nimuze twese dushakane, dusangane, duhoberana tuvuga duti ; « Harakabaho uyu munsi uhuje abavandimwe bene Kanyarwanda, abavandimwe biyemeje kureba imbere bashakisha ibyabahuza kurusha ibyabatanya . »
Nibiba ngombwa tubyifuje imahanga, tuhashake abageni batubyarire abana, duharanira kwagura umuryango nyarwanda no kuhabona abavugizi
Criminal Paul Kagame


text:
KU WA 3 W’ICYA 24 GISANZWE A, 16/09/2020
Amasomo: 1 Kor 12, 31-13,13; Zab 33 (32), 2-3, 4-5,12.22; Lk 7, 31-35.
Urukundo ntirwishimira akarengane
Kuri uyu munsi, tugaruke ku ngingo imwe rukumbi: Urukundo ntirwishimira akarengane.
Gukurikira Yezu Kirisitu bidusaba kutirengagiza mugenzi wacu. Yezu yagaragaje ko Imana Data Ushoborabyose akunda abantu bose. Yagiriye impuhwe abantu bose bamaze kuyoba aboherereza Umwana we w’ikinege Yezu Kirisitu. Nta n’umwe ashaka ko abaho kuri iyi si agahe gato akazarangiza aguye mu nyenga. Twese turabizi: buri wese afite igihe azamara hano ku isi. Ni gito cyane ugereranyije n’ibihe bigenda bisimburana. Imyaka mirongo itanu, mirongo itandatu, mirongo irindrwi, mirongo inani, mirongo cyena cyangwa ijana…Ni iki? Ni akanya gato. Nta n’umwe umenya umunsi we. Icyo azi neza ijana ku ijana, ni uko azava kuri iyi si.
Tugira ishavu kandi tubabazwa n’ingeso nyinshi zidukomereye. Izo ngeso mbi zose n’ibyaha by’amoko yose bishobora kudutwara, ni byo byonyine umuntu agomba gutinya. Ni byo byonyine bituma umuntu ajya kure y’Imana hano ku isi na nyuma y’ubu buzima. Cyakora rero, ibyo kurwanya Imana, kurwanya ukwemera no gutoteza Kirisitu mu bamuyobotse, ibyo byo rwose bihura n’ibindi byaha by’amoko yose maze bikoreka roho ubuziraherezo. Twigenzure igihe cyose tumenye uko duhagaze mu bijyane n’ukwemera, ukwizera n’urukundo. Tube maso kugira ngo ibishuko bindi bitujyana mu byaha byonona ya Mategeko y’Imana, tubashe kubyinyugushura tugana Yezu Nyirimpuhwe. Iyo umuntu ashobora kwiyoroshya akicuza kandi agahora yifuza ijuru, impuhwe z’Imana zimugenda imbere. Ntashobora kugira ubwoba bw’umuriro w’iteka usibye ko Purugatori na yo burya itoroshye. Si inkuru nziza kurangiza ubuzima umuntu ajya gushavurira muri Purugatori. Yego uwageze muri Purugatori aba acitse umuriro w’iteka, ariko icyiza kiboneye ni ukwirinda kuvutswa ibyishimo by’ijuru cyangwa kubabazwa no kujya hirya yaryo n’aho byaba iby’akanya gato muri Purugatori.
Kimwe mu bimenyetso bikomeye by’uko turi mu nzira nziza, ni ukurangwa n’Urukundo. Urukundo ntirushingiye ku bikorwa bihanitse dushobora kugeraho. Ntirurangwa n’ingabire z’agatangaza nko kuvuga mu ndimi cyangwa gusabira abarwayi bagakira hakigaragaza n’ibitangaza bikomeye. Ibyo ni byo abantu bahururira cyane. Muri iki gihe na kera no mugihe kizaza, abakora bene ibyo bitangaza ku bw’ubushake bwa Yezu Kirisitu baraboneka. Nyamara ikimenyetso gihanitse, ni urukundo rugera ku bantu bose nta kuvangura. Uwakora ibitangaza mu izina rya Yezu nyamara akarangwa no kuvangura abantu cyangwa kutita ku bantu babaye kimwe, uwo nguwo aba aruhira ubusa. Urukundo nyakuri ni rwa rundi Yezu yatugaragarije. Ni rwa rundi rutuma umuntu ababarana n’abababaye bose, akishimana n’abishimye. Igihe abantu batera indirimbo z’ibyishimo, wowe ukarungurirwa n’amahirwe yabo, nta rukundo ufite. Igihe abantu bari mu mage n’amaganya, akangaratete n’icyunamo, wowe ntiwifatanye na bo, ubwo nta rukundo waba ufite. Ibyo Ivanjili ya none yabigarutseho igaragaza ukuntu abantu turushya, tutamenya ukuri kw’abatugana. Yohani Batisita yaje yigomwa yigisha ategurira abantu kwakira Umukiza, bamuha urw’amenyo. Igihe Yezu na we aje asabana na bose abereka ko ari we Mukiza uje kubereka Data, reka da! Hari benshi batamushimye! Cyane igihe yegeraga abanyabyaha n’abakene n’abapfukiranywe bagasangira abigisha Inkuru Nziza, abantu birata bamurebye nabi baramusuzugura.
Urukundo rurangwa n’ubushishozi. Mu kubabarana n’abababaye, mu kwishimana n’abishimye, rushyira imbere ukuri. Nta na rimwe rurenza amaso akarengane. Abishimye barenganya abandi, ufite urukundo arabamenya akabagorora uko ashoboye. Abababaye na bo baheranwa n’agahinda bakaba bakora amahano, na bo ufite urukundo ruzima abigisha inzira nyayo yo kubohoka no gutunganira Imana.
None turahimbaza abatagatifu Koruneli na Sipiriyani. Abo bombi bitangiye Urukundo rwa Kirisitu barinda bicwa. Ni urugero rwiza. Abahowe Imana bari bifitemo imbaraga z’urukundo rwa Kirisitu. Tubisunge badusabire twirinde gupfukirana ukuri, twirinde kwishimira akarengane ahubwo tubone aho kari hose tukarwanye maze abavandimwe bacu bagire amahoro.
Yezu Kirisitu asingizwe. Umubyeyi Bikira Mariya aduhakirwe. Abatagatifu bose badusabire kuri Data Ushoborabyose.
Padiri Cyprien Bizimana


text:
Bavandimwe,
Icyumweru Gitagatifu twatangiye kirimo ipfundo ry’ukwemera kwacu kuko twibukamo ububabare, urupfu n’izuka bya Nyagasani.
Yezu ashenguwe umutima no gutekereza ko babiri mu nkoramutima ze bagiye kumuhemukira. Yuda azamugambanira, Petero we azamwihakana aka ya mvugo ngo iyo amagara aterewe hejuru buri wese asama aye. Yezu rero ababajwe nuko yakunze abantu akaza abasanga aje kubakiza ariko bo bakanga kumwakira (Yh 1,11) bakamugambanira bakamwica urw’agashinyaguro.
Iyo twumvise izina Yuda Isikariyoti duhita dutekereza umugambanyi. Burya ibijya gushya birashyuha. Ejo twumvaga yohani amushinja kwikundira amafranga ndetse ko burya abakene ntacyo bari bamubwiye; kuri we, bari urwitwazo (Yh 12,6). Uyu munsi twumvise Yezu amuburira mu marenga ariko kubera umutima we wanangiye ntashaka kumva. Sekibi yarangije kumwinjiramo ndetse ni nawe asigaye yumvira. Amaherezo ye rero ni ukwimanika (Mt 27, 5).
Simoni Petero ni wa wundi Yezu yabwiye ati “uri urutare kandi kuri urwo rutare nzubakaho Kiliziya yanjye” (Mt 16, 18). Dukunda kumwumva asubiza Yezu mu magambo yihuse. Twumvise ko nyuma y’uko Yuda yitwikira ijoro agasohoka, Petero uwo asigaye ahamya ko nta na kimwe cyamubuza gukurikira Yezu ndetse ko binabaye ngombwa yamupfira. Ibyo avuga nibyo ariko ntazi urumutegereje kuko mu gihe cy’amage azamwihakana gatatu. Gusa tubona Petero ababazwa n’uko yatatiye igihango yihakana Umwigisha maze agasuka amarira (Lk 22, 62) ndetse nyuma tumubona ahamya ashize amanga abwira abishe Yezu ko ari muzima kuko yazutse mu bapfuye (Int 2, 23-24).
Bavandimwe,
Yuda Isikariyoti na Petero bombi bahemukiye bikomeye Umwigisha wabo. Ikibatandukanya gusa ni uburyo buri wese yitwaye amaze kumenya uburemere bw’icyaha yakoze. Yuda yumvise ko icyaha yakoze gikomeye cyane ku buryo n’Imana ubwayo idashobora kumubabarira ndetse yibwira ko no kuguma kuri iyi si ntacyo bikimumariye maze ariyahura ibye biba birangiriye aho. Byatumye icyasha cy’ubugambanyi kimugumaho ndetse abagambanyi tubaha akabyiniriro ka Yuda.
Ku ruhande rwe, Petero yabonye amaze kwihakana Shebuja yumva ko yakoze ishyano maze asuka amarira. Ayo marira atwereka ububabare yatewe n’icyaha cye maze acyicuza ahereye mu mutima we aka Zabuli ya 50. Ku bw’ibyo, Yezu yaramubabariye ndetse amuha ubutumwa bwo gukomeza abavandimwe (Lk 22, 32) no kuragira intama ze (Yh 21, 15-19).
Yuda kimwe na Petero bagaragaje intege nke ariko Yuda, mu gikorwa cyo kwimanika, yahakanye impuhwe z’Imana ndetse yivutsa ubuzima atihaye. Petero we yisunze impuhwe za Nyagasani maze ahamya atyo ko nta cyaha na kimwe atababarira.
Bavandimwe,
Iyo twisuzumye tutihenze dusanga turi abanyabyaha. Kenshi na kenshi dusanga turimo abagambanyi. Ubugambanyi buragenda bwiyongera cyane. Turashaka amaronko cyangwa turakoreshwa n’ishyari maze tugatanga abavandimwe. Ba Yuda babaye benshi ku buryo kwizerana bigenda bikendera. Ba Yuda rero nimusigeho! Abihakana abandi mu gihe bageze iyo umwana arira nyina ntiyumve nabo barahari. Kubona incuti nyancuti iguherekeza kugeza ku ndunduro bisigaye bigoye.
Iki cyumweru Gitagatifu rero kitubere umwanya wo kwisuzuma neza. Tuzirikane ku rukundo Imana yadukunze kugeza ubwo itanga Umwana wayo ngo ajye mu kigwi cyacu akemera gupfa urwo twari twarakatiwe kubera ko twari abanyabyaha. Imana niyo yadukunze mbere natwe tuyegurire ubuzima bwacu bwose ntacyo dusize inyuma.
Twirinde kwihakana no kugambanira abandi ahubwo dufatane urunana, dutabarane aho rukomeye. N’igihe twagize intege nke tukagwa, twihutire gusaba Imana imbabazi mu isakramentu rya penetensiya ndetse twiyunge n’abavandimwe bacu. Maze koko kuri Pasika tuzagire ibyishimo bisendereye byo kuzukana na Kristu.
Padri Léonidas NGARUKIYINTWARI


text:
Ku ya 6/4/1994 twari duteraniye k’umuturanyi turi 6. Umwe muri twe yari yagize ikibazo.Tumaze kugikemura uwo mubyeyi wari wataze urwagwa ati: « Ntimugenda mutanyumviye ko ruhiye. Izuba ryari ritangiye kurenga. Ubwo twatangiye kunywa na fanta zigera kubataranywaga urwaga. Bigeze nkaho izuba ryarenze burundu tubona ijuru ryose rihindutse umutuku. Aho umuntu yarebaga hose haratukuraga nkaho hari amaraso yamenwe mu kirere. Buri wese akavuga ko atigeze abona ibyo bintu. Nyamara umukecuru twari kumwe aratubwira ati: “Ibi byabagaho iyo umwami yabaga agiye gutanga. Ngo bikaba byaravugaga ko gutanga kwe byakurikirwaga no kumeneka kw’amaraso y’abantu benshi.”
Twaramwumvise ntitwabyitaho ahubwo dukomeza kwiganirira ibindi. Wa mukecuru asa nutaragize amahoro kuko yagezaho atangira kuririmba “Mana fasha Afrika yacu, fasha uburayi…. Fasha u Rwanda rwacu”. Hari abaketse ko ari aya kagwa ariko tumufasha kuririmba no kubyina ; nyamara mu maso yacu ntabwo yari yanyoye.
Nageze imuhira mfunguye radiyo mu ma saa mbiri n’igice bavuga ngo indege yari itwaye umukuru w’igihugu ubanza bayihanuye, niho natangiye gutekereza ku byo twari twabonye.
Mubyeyi komeza uruhukire mu mahoro.
Corenta


text:
Umugani w’Imbwa n’intama
Imbwa n’intama byarabanaga, bikaba inshuti cyane, kandi byari bihuje umuruho.
Umunsi umwe byicara ahantu hiherereye, biganira iby’imibereho yabyo.
Intama iterura ivuga iti «iyo ntekereje amaherezo yacu muri iyi si,
nta gisimba na kimwe duhwanyije umubabaro, ibyo bikantera agahinda kanini,
ndetse nkumva byazamviraho kwiyahura.
Tekereza mbese ibyiza ugirira abantu: ubumvira iteka, ukabararira, ntubahemukire.
Ingororano ikaba iyihe?
Nta yindi itari ugukubitwa, ndetse rimwe na rimwe bakakwica!
Ngiyo ingororano yawe hano mu nsi, ntutegereze indi!
Naho jye rero, nkabambika ngaheka n’urubyaro rwabo. Imirima yabo ni jyewe uyifumbira, ntibashirwe batanyishe ngo bandye!
Bakabaga inyama bakarya, impu bakagura amafaranga.
Tuzira iki? Cya he? Mbese ni ukubakorera, amaherezo bakatwica uko bishakiye. Ngiyo inyiturano yacu hano mu nsi. »
Imbwa na yo, ubwo yari iteze amatwi inshuti yayo, kuko yumvaga ibyo ibwirwa
ari byo ihora ikorerwa na shebuja.
Nuko ibwira intama iti «ibyo uvuga ni ukuri, ariko ntitwakwigerera abantu
ngo tubiture ibyo batugirira.
Tuzajye ducisha make yenda amaherezo bazabona ko na twe dufite umubiri. »
Inkomoko: Ikigo cy’igihugu gishinzwe integanyanyigisho,Gusoma umwaka wa 4,
Icapiro ry’amashuri-Kigali 2004,P.50; na Rwiyemeza.


text:
Itorero Bethesda Holy Church Nyamata ryasezeranyije imiryango yabanaga idasezeranye imbere y’Imana
Imiryango cumi n’ibiri yasezeranye imbere y’Imana mu itorero Bethesda Holy church Paroisse Nyamata, kuko bifasha mu kurinda amakimbirane mu muryango ndetse bikanongera icyizere n’urukundo.
Iki gikorwa cyabaye nyuma yuko imwe muri iyi miryango yabanaga no muburyo butemewe n’amategeko yarivuye no gusezerana imbere y’amategeko mu murenge wa Nyamata Akarere ka Bugesera.
Pasteur Ndahayo Eugene, umushumba w’itorero rya Bethesda Holy Church Paroisse ya Nyamata avuga ko gusezerana mu itorero bifasha kurinda amakimbirane. Ati, “ikintu cyose gishobora kuzana umutekano mwiza natwe turagishyigikira. Kandi uko kwiyumvamo ko basengewe, bagiranye amasezerano imbere y’Imana niyo bagiye guhemukirana, uretse no guhemukirana ubwabo baba bahemukiye n’Imana, bigatuma birinda”.
Pasteur Ndahayo yakomeje avuga ko ubukwe butakagombye gutwara amafanga y’umurengera. Ati, “ubukwe bwose ntibukeneye za miliyoni nyinshi kugira ngo bubeho noneho nyuma yaho ukagira ubukene kandi nyamara bimwe mubyo yapfushe ubusa byari bikwiye kugufasha muri ubwo buzima, twakoreshe ibihumbi 700 kuri couple cumi n’ebyiri kdi nta bukwe bw’umuntu umwe butwara ibihumbi 700. Ibyinshi batanga bisigara aho babitanze, amatente asigara hariya, imyenda ba nyirayo barayijyana ibiryo ababiriye baba babiriye umugore n’umugabo bagataha, nibyiza ko utahana umugore wawe, utahana umugabo, wawe mudatahanye ibibazo ahubwo bikabafasha gushobora ubuzima bw’ejo”.
Gusezerana mu Itorero birinda igihango wagiranye nuwo mwashakanye ndetse n’Imana
Niyodusaba Fortune na Tuyishimire Gerard ni umwe mu miryango yasezeranye yari imaze imyaka itatu itarasezerana bitewe n’amikoro make. Aba bombi bemeza ko gusezerana mu itorero byongera icyizere, urukundo n’ubudahemuka ndetse bikaba ishema ku muryango. Fortune ati, “Bizampesha agaciro kdi mpamye Kristu”. Mu gihe Gerard yagize ati, “mu buzima bwa buri munsi tugiye kubana nta kizinga kituriho kandi byongera n’icyizere kandi kuri buri ruhande umuntu anyurwa nundi; ibibi wakora, waba utatira igihango wagiranye n’Imana”.
Ubuyobozi bwashimiye itorero Bethesda umusanzu waryo mu kubaka umuryango mwiza
Muri iyi miryango cumi n’ibiri yasezeranye mu itorero Bethesda Holy Church; itandatu muriyo yabanaga itanasezeranye no mu mategeko.
Mushenyi Innocent ni Umunyamabanga nshingwabikorwa w’Umurenge wa Nyamata avuga ko bari mu cyumweru cyahariwe irangamimerere kinibanda mu gusezeranya ababanaga mu buryo butemewe n’amategeko kuko biganya ibibazo mu miryango cyane ibishingiye ku mitungo ndetse ngo hari byinshi baba badafiteho ubumenyi.
Ati, “iyo basezeranye mu mategeko buri wese aba zi inshingano ze, azi uko umutungo batunze bashobora kuwukoresha kuko iyo batasezeranye buri wese abikora uko abyumva aribyo mvano n’ibibazo mu muryango”.
Ikindi uyu muyobozi yagarutseho ni ubufatanye mu kubaka umuryango utekanye hagati y’amadini n’amatorero ndetse n’ubuyobozi kubera ko bose buzuzanya kuko uwo bahuriraho ari umuturage.
Ubuyobozi buranakangurira abasigaye batarasezerana ko baza bagafashwa kuko nta kiguzi kiri mu gusezerano mu mategeko ahubwo ari ubushake no kugira umuryango uzira amakimbirane.
Amwe mafoto yaranze umuhango wo gusezerana mu Itorero Bethesda Holy Church i Nyamata no mu Murenge wa Nyamata


text:
Abantu muri rusange bumva ko ibyiza ari uko umuntu yarya atavunitse. Hari abumva ko umuntu abonye icyo arya cyangwa anywa adakoresheje imbaraga nyinshi ari byo bimwubaka...
Umuntu aho ava akagera akunda ibimera. Ibimera ni ingenzi mu kuduha ibiribwa, umwuka wo guhumeka, ibicanwa, imiti, n’ibikoresho byo mu ngo. Hejuru y’ibi, hiyongeraho ko ibimera...
Hari abantu bambara imyambaro ihenze cyane iyo bagiye mu kazi bibwira ko ari bwo bari bugaragare neza, ariko hari ubushakashatsi buvuga ko abantu nk’abo bagaragara nk’abirasi...
Umunabi, guhunyiza, kwibagirwa…biri mu ngaruka zo kudasinzira neza mu ijoro. Ku byerekeye umunabi ho, twavuga ko bishobora no gutuma umukozi yandika email nabi, akandikira mugenzi we...
Nugenzura uzasanga abantu benshi bazindukira mu kazi ariko bagataha umusaruro muke. Ibi biterwa n’impamvu zirimo gukorera ku jisho, kuba ‘bambone’, kudahembwa neza no kudakunda umukoresha. Ikintu...
[wp-rss-aggregator]


text:
Iyi minisiteri ifite ishingano zikomeye kuko ikurikirana by’umwihariko abayobozi bagera ku bihumbi 253 bari mu nzego z’ibanze, bafatwa nk’izingiro ry’ishyirwa mu bikorwa rya gahunda zitandukanye mu gihugu.
Mu kiganiro na IGIHE, Minisitiri w’Ubutegetsi bw’igihugu Gatabazi Jean Marie Vianney yagarutse ku birimo gukorwa mu kunoza imiyoborere, n’izindi ngingo rusange zijyanye n’ubuzima bw’igihugu.
Ibi ni bimwe mu byaganiriweho:
IGIHE: Muheruka guhura n’abagize Urwego Ngishwanama rw’Inararibonye. Mwaganiriye iki?
Ni abantu bafite amateka mu rugamba rwo kubohora u Rwanda kuri bamwe, abandi bagiye bagira imirimo mu byiciro binyuranye kandi bikomeye, bafite ubunararibonye, kandi n’imyaka yabo n’ubuzima baba baraciyemo, ubwabyo nabyo ni ishuri.
Nkumva rero ari abantu umuntu akwiye kugisha inama ndetse no kuba twababaza ibintu bimwe na bimwe twakosora kugira ngo dukorere abaturage, dukore gahunda zigende mu cyerekezo n’ubundi baba baratekereje, buriya ubarebye usanga ari nko guhererekanya agati hagati y’urungano rumwe n’urundi.
Tuvuge wenda niba ari ikibazo cy’imitangire ya serivisi, bafite uko babibona. Bafite uko babyifuzaga, urugamba rwo kubohora igihugu rufite icyo rwashakaga, umukuru w’igihugu afite umurongo aduha ujyanye n’imitangire ya serivisi.
Bariya mu bunararibonye nabo bafite inama bagombaga kutugira, cyane cyane bakurikije na za raporo zari zimaze gutambuka, ari raporo ya RGB, n’izindi zagaragaje ko abaturage batishimiye serivisi bahabwa ku bipimo binyuranye.
Twagiyeyo batubaza impamvu bimeze bityo, tubasobanurira ko natwe twemera ko hari ibyiciro binyuranye bitanga serivisi zitari nziza nk’uko byagaragajwe na raporo, ariko usibye na raporo, natwe ubwacu hari aho tuba tubona serivisi zidatangwa neza, ndetse dukurikije n’ibyo abaturage baba batubaza umunsi ku munsi, bigaragaza ko abayobozi bakwiye kuvugurura imitangire ya serivisi, bakayinoza.
Kimwe mu byo twabemereye ni uko twubaka Akagali neza nk’uko biteganywa n’ubundi, kandi twanabiganiriyeho n’inzego nkuru z’igihugu ku buryo guhera ku itariki ya 1 Nyakanga 2022 bizatangira neza mu buryo buvuguruye.
Hanyuma n’izo nzego z’imirenge zikeneye ibikoresho bya ngombwa n’ingengo y’imari kugira ngo zishobore gutanga serivisi zihagije, ibyo nabyo turi kubitekerezaho kandi birazirikanwa mu ngengo y’imari tuba turimo gutegura.
Harimo no kubaka ubushobozi bw’abatowe, umukuru w’umudugudu yaratowe, ese amaze gutorwa azi inshingano ze, azi ibyo agomba gukora, hari aho byanditse, azi icyo agomba gukora ku wa Mbere, ku wa Kabiri, azi raporo agomba gutanga n’igihe agomba kuyitangira, azi ibigomba kuba biri muri iyo raporo, twaje gusanga nabyo nta bihari, umuntu baramutora gusa akajya mu kazi.
Ibintu byose bituma umuturage atishima twagiye tubiganiraho nabo kandi twemera ko tugiye kubikosora kandi twaratangiye, kandi turizera ko bizagenda neza.
Ibyo birajyana n’ibyo bari batubajije bijyanye n’imyumvire, bigaragara ko mu bushishozi bwabo hari imyumvire yabo ikwiye guhinduka.
Mu byo twabagaragarije twatangiye ni uko abaturage b’abanyarwanda bakwiye gutozwa umuco wo kumva ko bagomba gukora cyane kandi neza, inzego zikabasobanurira, zikabereka ibigomba gukorwa, ariko nabo bakitanga, na bya bindi leta iba yabakoreye bakabigiramo uruhare, bakabirinda.
IGIHE : Ni ibihe bibazo bindi bikiri mu mitangire ya serivisi ?
Nubwo ari bakeya ariko barahari, aho usanga umuturage ajya gushaka serivisi umuyobozi akamusiga mu biro akigira mu bindi, ukakira umuntu uri kuri telefoni utamuteze amatwi, ugasanga umuturage ntabwo afite umwanya kandi umuturage ni we ufite umwanya mbere y’ibindi.
Twagiye tubona serivisi mbi ziri mu butaka, twumvikanye n’ikigo cy’ubutaka ko tugomba gushaka uko icyumweru cy’ubutaka cyabaho kenshi, cya gihe abaturage baza gushaka ibyangombwa by’ubutaka, bahinduze, bakajya babitegura kenshi, kandi byinjiza n’amafaranga, abaturage bakabona ibyangombwa byabo.
Turashaka gukomeza kuvugurura za One top Center hajyamo abakozi bashoboye, ndetse tunabara ko muri iyi mijyi ya kabiri kuri Kigali, mu minsi izaza izaba yarahinduriwe n’imbonerahamwe y’abakozi kubera ko hari ibyo bakenera abandi badakenera, kandi itegeko ryarabigennye.
Ibyo byose rero bizaba bigamije ngo twongere ubushobozi babandi bashinzwe gutanga serivisi, twongere umubare wabo, abatari bahari tubuzuze mo, niturangiza dutangire kubabaza inshigano zabo.
Ngira ngo icyagaragaye mu minsi ishize hari abakozi benshi bavaga mu mirimo yabo kubera ibihe twari turimo bya COVID-19 ntibasimburwe, ku buryo twari tumaze kugera ku bakozi 6583 bari baravuye mu nshingano mu byiciro binyuranye […], ariko ubungubu tumaze gutoresha ku buryo abayobozi muri izi nzego bose ni bashya.
Hari ikindi twabonye bimwe abantu baba bavuga ngo abakuru b’imidugudu ntabwo batanga serivisi nziza, ngo baka ruswa, n’abandi bakozi bo mu nzego z’ibanze, turimo gukora ubushakashatsi mu bijyanye n’iyo myitwarire y’abayobozi, ku buryo twifuza ako abayobozi nk’abongabo batakomeza kuba mu nzego z’ibanze.
Abayobozi barya ruswa, abayobozi basaba akantu, umuyobozi usanga rimwe na rimwe atita no ku muturage kandi yaragiza akamukenera, abo bose turagira ngo tuzabashyire ku murongo.
Icya nyuma kuri ibingibi ni uko nubwo abakozi bacu badatanga serivisi neza, dufite umugambi nka MINALOC wo gukora ibishoboka byose abo bayobozi bakora mu nzego z’ibanze bagashyira umutima hamwe, ntibahore birukanka, bahunga bavuga bati twabuze akazi cyangwa tugiye gusezera, tugiye kweguzwa.
Nibakore neza, bagaragaze umusaruro, babane n’abaturage, umusaruro wabo ube ugaragarira mu mpinduka, mu iterambere ry’abaturage. Nibyo abantu bazajya banaheraho mu kubazamura mu ntera bakaba bajya no mu zindi nzego.
IGIHE : Hari ikibazo kitavuzweho rumwe kijyanye n’urusaku, cyahagaritse indangururamajwi ku bayisilamu igihe batora Adhan. Cyashingiwe ku ki ?
Impamvu byaje ni uko hari abantu bakomeje gutakamba, gusaba, bakavuga bati twebwe ntidusinzira, abantu uba utangiye gufata igitotsi bakagukangura, mu kanya bakongera bakagukangura, hakaba haje abandi.
Ibyo byose byagiye bigaragara ndetse n’ibingibi bigaragara muri za karitsiye bikazana urusaku, abaturage baba babigaragaje, ahubwo ni uko babigaragazaga wenda abantu ntibabumve ko nabo bafite uburenganzira.
Soma: Imvano y’icyemezo cyahagaritse ’Adhan’ mu masaha y’ijoro
IGIHE: Ibyiciro bishya by’Ubudehe bigeze he?
Byose byararangiye, impapuro zarakozwe, hasigaye kugira ngo abantu babimenyeshwe ku buryo burambuye, ariko ibyo nta kibazo kikirimo.
Abantu bifuzaga kujya mu byiciro bahabwa amafaranga cyangwa bahabwa inkunga, ariko ibyo twabagaragarije ko ubundi nta muntu wishyira mu byiciro.
Buri wese ashatse kwishyira mu byiciro, si n’abanyarwanda gusa ahari, umuntu wese yumva yajya ahantu bazamufasha, ugasanga nk’umuntu afite amasambu atanu, afite inka, afite imodoka, ari mu cyiciro cy’abakene.
Ugasanga byose biragaragara ko muri uru rugendo rwo kugira ngo tumenye abo tugomba gufasha nyabyo biba bigoranye, ku buryo abantu batarebye neza ibintu bazabirwanya mu bundi buryo.
Gushyira abantu mu byiciro by’ubudehe byararangije, ibijyanye n’uburyo abantu bazajya bava mu cyiciro bajya mu kindi mu gucutsa abahawe inkunga ndetse n’amafaranga y’inguzanyo, hari abayafata bakayishyura neza n’abayafata bakavuga ngo ni ayo Muzehe yabihereye, ariko hakaba n’inkunga ihabwa abatishoboye, hakaba abishyurirwa ubwisungane mu kwivuza, ku buryo nibwira ko gahunda igenda neza.
IGIHE: Hari ikibazo cyo kugwingira mu turere dufite ibiribwa, ndetse Perezida Kagame aheruka kuvuga ngo "bihindurwe cyangwa muhindurwe." Murimo guhangana na cyo mute?
Abaturage bacu b’Abanyarwanda, hari abashobora kubona indyo mbi kubera ko bafite ubutaka buke badashobora guhinga ngo beze, ariko abongabo ni abashobora gushaka akazi bagakorera abandi, ari nabo duha amahirwe muri za VUP.
Ikindi tubona ni uko abantu bigaragara ko bafite imirire mibi, barimo kugwingira, baragaragara muri utwo turere tweza n’ubundi.
Hari igihe abantu uko beza batibuka no gushaka iby’intungamubiri, umwana akamuha ibirayi, akamuha ibijumba, akamuha ibishyimbo, hahandi bateza ho noneho akajya gushaka dodo, agashaka indagara, agashaka agafu n’ibindi, kuko ari dukeya akaduha umwana kandi ugasanga nitwo tumugirira akamaro kurusha wa mubyeyi ufata ibirayi birimo igishyimbo kimwe, akabishyira ku isaha akabiha umwana.
Ikindi ugasanga abantu bahawe inka, babonye amata, aho kugira ngo bayahe abana bayajyanye ku isoko barayagurikishije kuko bashaka kubona amafaranga, kandi bamara kubona amafaranga bakayanywera cyangwa akajya gukemura ibindi bibazo by’ababyeyi, kandi yagombaga gukemura ibibazo by’umwana nk’icyo perezida wa repubulika yabahereye inka.
Ibyo twarabibonye, dusaga ikibazo kiri mu myumvire n’imyigishirize.
Niyo mpamvu twashyizeho urugo mbonezamirire rwo ku mudugudu, tubashyiriraho n’abantu twita abafashamyumvire mu bijyanye n’imirire, noneho tukaba dushaka ngo abantu bajye bahurira kuri icyo gikoni cy’umudugudu, babigishe guteka.
IGIHE: Hari ikibazo cyakomeje kubaho cy’abana bo mu mihanda. Uyu munsi cyifashe gite?
Abana bo mu mihanda, b’inzererezi, abana bato bavuye mu mashuri bayataye, ni ikibazo gihangayikishije ariko ntabwo navuga ko cyageze ku rwego rudasanzwe, ariko nta mwana ukwiye kiba atari mu ishuri, nta mwana ukwiye kuba ari mu muhanda, adafite aho arererwa.
Ni yo mpamvu politiki ya leta ivuga ko abana barerera mu muryango.
Ariko byaragaragaye ko hari abari mu muhanda, ba marine, benshi turabafata tukabajyana mu kigo ngororamuco bakavugururwa, bakigishwa, bagatozwa, bagategurwa.
Turashaka ko muri ibyo bigo tuhagira ikigo tuvanamo n’impano, niba umuntu agiye muri icyo kigo bashobora kumufata bakamugira umukinnyi, akaba yagira ahandi agera agatera imbere, tukabafasha tubigisha kugira ngo bavemo bafite umwuga bashobora kujya gukora biteza imbere.
Ariko nyuma yaho igikwiriye kuba kibanza ni ukuvanaho icyatumye ajya mu muhanda, ni ukuvanaho icyatumye ajya gusabiriza, ni ukuvanaho icyatumye ajya muri marine hariya mu miferege.
Kuko ushobora gufata abana basa nabi ukabajyana mu ngo zabo, ukagenda ukaba uzi ko ukemuye ikibazo, cyangwa ukabafata ukabajyana mu ishuri bambaye imyenda mibi, badafite n’amakaye, ntabwo byakunda kuko ntiyagumayo.
Ariko nyuma y’aha turashaka uruhare rw’ababyeyi, umuntu wabyaye abana agomba kuzirikana ko bagomba kwiga, haba hari n’ibibazo agasaba leta ko imufasha aho kugira ngo abana bajye mu mihanda bajye kwirirwa basabiriza, bashobora no kuhavana n’izindi ngorane harimo n’iz’abana bato bo mu mihanda baterwa inda, ugasanga babyaye ari abana, nabo bakabyara abandi bana.
IGIHE: Hari uturere twinshi dufite amakipe ariko afite ibibazo by’amikoro. Ubundi afitiye akamaro uturere?
Cyane! Usibye n’amakipe y’umupira w’amaguru mubona mwebwe, siporo muri rusange ni umuti, iravura, siporo ihuza abantu, siporo ni n’umwanya wo kunyuzamo ibitekerezo, siporo ni ubukungu, imikino isigaye itanga n’amafaranga.
Rero turabishyigikiye cyane ni yo mpamvu twanabihagurukiye, twashyizeho itsinda ririmo kudusuzumira ukuntu siporo mu kagari yaba ishingiro, abantu bo mu kagari bakajya bahura bagakina imikino inyuranye irimo umupira w’amaguru, kuzenguruka batanga agati, imikino idasaba abantu benshi, gusiganwa, kugenda ku magare, turifuza ko buri karere kagira byibuze siporo kagiraho umwihariko.
Icyo ni kimwe. Icya kabiri, abayobozi b’uturere twaganiriye nabo n’abakuru ba njyanama, tuza gusanga ikipe ntabwo ushobora kuyigenera amafaranga atagomba kurenza gusa (forfeit), kuko ikipe igenerwa amafaranga ukurikije ibyo igomba gukora.
Niba ari amarushanwa y’igikombe cy’amahoro, shampiyona, imikino ya gicuti, ibyo byose ugomba kubibara mu mafaranga noneho akajya mu ngengo y’imari.
Kuko siporo izadufasha kuzana ba baturage bataboneka, siporo izadufasha kuzana ba bajene bataboneka mu nama zisanzwe, dukora inama hakazamo abantu bakuru n’ababyeyi, ariko abana ntabwo baza, ariko bashobora kujya ku kibuga cy’umupira, bamara gukina iminota 30 ugafata imizindaro ukaba wavuga ugatanga ubutumwa ugomba gutanga, kandi ukabona abantu utari buzabone.
Siporo rero ni nziza turayikunda, hanyuma ndashimira cyane uturere dufite amakipe, ariko nkagaya abatayafite kuko bashobora gutekereza ko ibintu byose bimeze neza kandi nta ruhare babigizemo.
Iyo ikipe yavutse ntabwo iba ikigendera ko Meya ayishaka cyangwa atayishaka, ikipe iba yabaye iy’abaturage. Ntabwo ushobora kwima abaturage ibyishimo witwaje urwego uriho, ahubwo bakwiye kuba babigaragaza no mu igenamigambi.
Mu igenamigambi rero twamaze kwemeza ko bazajya bateganyiriza ikipe bakurikije ibyo ikeneye mu buryo burambuye, ku buryo iyo urebye usanga n’amafaranga atajya munsi ya miliyoni 200 Frw, washyiraho n’izindi siporo zishobora kuba zanavuka ndetse n’ibikorwa remezo byangombwa, ibibuga n’ibindi, abantu bakabiha ubwihutirwe kuko siporo ni ubuzima.
Siporo ni umwarimu wigisha, ari ukwihangaa, ari ugusangira, ari uguca bugufi, siporo ni umwalimu ukomeye cyane.
Nka APR igiye gukina i Rusizi hoteli zose zirara zuzuye, bakarya, bakanywa, bagakira gute, ababigemura b’abaturage bakabona aho bacuruza, mu gitondo gutyo, bagasigayo amafaranga nka miliyoni zingahe, buri wese aba afite ibihumbi 300 Frw, 400 Frw, 500 Frw, bakabisiga mu karere.
Wowe rero Meya wapanze ikipe, wayipangiye neza, amafaranga watanze yo gufasha ikipe uzayagarura kuko bariya baza, bahahurira, bazana amafaranga akinjira mu misoro, hotel zigakora, urubyiruko rukabona akazi n’ibindi.
IGIHE: Mu gihe gito u Rwanda rurakira CHOGM. Ni iki musaba abaturage?
Abaturage icyo basabwa cya mbere ni uko ari abakora ubucuruzi, mu gutanga serivisi, ari ugutunganya imijyi yacu igasa neza, ari isuku, ari n’ibindi byose, ni ukwicara biteguye umushyitsi udasanzwe.
Igituma ari umushyitsi udasanzwe ni uko CHOGM izamo abaperezida benshi, ikazamo abayobozi benshi cyane, abantu benshi.
Ku buryo buri wese akwiye kuba yiteguye ati ’ariko iyo CHOGM nzayivanamo iki’ mu bijyanye n’icyo yagurisha, nzayivanaho iki ku bijyanye na serivizi azatanga, ibijyanye no kuba bahura n’abandi bantu bakamenyaka nabo.


text:
>> Le temps liturgique de Noël
Amasomo yo kuwa Batisimu ya Nyagasani, icyumweru cya 1 Gisanzwe, A
Isomo rya mbere : Iz 42, 1-4.6-7
Isomo ryo mu gitabo cy’Umuhanuzi Izayi
Uhoraho aravuze ati 1«Dore umugaragu wanjye nshyigikiye, intore yanjye inyizihira. Namushyizeho umwuka wanjye; azagaragariza amahanga ubutabera, 2ntazasakuza kandi ntazatera ijwi hejuru, ntazumvikanisha ijwi rye mu mayira. 3Ntazavuna urubingo rwarabiranye, ntazazimya ifumba igicumbeka, kandi nta kabuza azagaragaza ubutabera. 4We ntazigera acogora cyangwa ngo acike intege, kugeza ubwo azaba yamaze gukwiza ubutabera ku isi, n’ibirwa bitegereje amategeko ye. 6Ni jye Uhoraho wakwihamagariye nkurikije umugambi wanjye, ngufata ikiganza ndakwizigamira, nkugenera kwemararira isezerano ry’imbaga no kuba urumuri rw’amahanga,7kugira ngo uhumure amaso y’impumyi, uvane imfungwa mu nzu y’imbohe, kandi ukure mu munyururu abari mu mwijima.»
Kuzirikana : Zab 29 (28), 1-2, 3ac-4, 3b.9c-10
ZABURI
Inyik/ Uhoraho, uhe umuryango wawe umugisha n’amahoro.
- Nimwegurire Uhoraho, bana b’Imana,
- nimwegurire Uhoraho ikuzo n’ububasha!
- Nimwegurire Uhoraho ikuzo rikwiriye izina rye!
- Nimupfukamire Uhoraho kuko yagaragaje ubutagatifu bwe!
- Ijwi ry’Uhoraho rihindiye hejuru y’amazi,
- Uhoraho ahindiye hejuru y’ amazi magari.
- Ijwi ry’Uhoraho rivuganye ubukaka,
- ijwi ry’Uhoraho rivuganye ubuhangare.
- Imana Nyir’ikuzo ihindishije inkuba,
- Mu Ngoro ye byose biravuga ngo «Habwa ikuzo!»
- Uhoraho aganje hejuru y’umwuzure,
- Uhoraho atetse ijabiro ari umwami iteka.
Isomo rya kabiri : Intu 10, 34-38
Isomo ryo mu gitabo cy’Ibyakozwe n’Intumwa
Petero ageze i Kayizareya ku mutware w’ingabo z’Abanyaroma, 34aterura agira ati «Noneho numvise mu by’ukuri ko Imana itarobanura, 35ahubwo inyurwa n’umuntu wa buri hanga iryo ari ryo ryose uyitinya kandi agaharanira ubutungane. 36Ubwo butumwa bwayo yabwoherereje Abayisraheli, ari bwo lnkuru Nziza y’amahoro bazaniwe na Yezu Kristu, Umutegetsi w’abantu bose. 37Mwese muzi ibyabaye muri Yudeya yose, bihereye mu Galileya nyuma ya batisimu Yohani yigishaga. 38Muzi n’ibya Yezu w’i Nazareti : ukuntu Imana yamusize amavuta y’ubutore ibigirishije Roho Mutagatifu, ikamuha n’ububasha; n’uko yagendaga agira neza aho anyuze hose, akiza abahanzweho na Sekibi bose kuko Imana yari kumwe na we.»
Ibango-ndirimbo ribanziriza Ivanjili : Mt 3,16-17; Zab 28, 3
Alleluya Alleluya.
- Uyu munsi ijuru ryakingutse,
- Roho Mutagatifu amanukira kuri Yezu,
- ijwi ry’Imana Data rihindira hejuru y’amazi rivuga riti
- «Uyu ni Umwana wa
Ivanjili Ntagatifu : Mt 3, 13-17
+ Amagambo yo mu Ivanjili ntagatifu uko yanditswe na Matayo
Muri icyo gihe, 13Yezu ava mu GaliIeya ajya kuri Yorudani, asanga Yohani kugira ngo abatizwe na we. 14Yohani ashaka kumuhakanira ati «Ni jye ukeneye kubatizwa nawe, none uransanze!» 15Ariko Yezu aramusubiza ati «Emera ubikore, tubone kuzuza dutyo icyo Imana ishaka.» Nuko aramwemerera. 16Yezu amaze kubatizwa, ako kanya ava mu mazi. Ubwo ijuru rirakinguka: abona Roho w’Imana amanuka nk’inuma, amuhagarara hejuru. 17ubwo ijwi rituruka mu ijuru rivuga riti «Uyu ni Umwana wanjye nkunda cyane unyizihira.»


text:
Umukunzi wa Yvan Buravan witabye Imana, Chiffa Marty yavuze ko mu minsi ya vuba araza kuvuga inkuru y’urukundo rwe na Yvan Buravan witabye Imana azize uburwayi bwa kanseri y’urwagashya.
Chiffa witeguraga kuzarushinga na Yvan Buravan yababajwe bikomeye no kumva ko uwo bagiye kurushinga ko yitabye Imana.
Abinyujije ku rukuta rwe rwa Instagram Chiffa Marty yasabye abamukurikira ku mubaza ibibazo byose bifuza nuko maze na we akabasubiza.
Abamukurikira kuri urwo rubuga bahise bamubaza ibibazo bitandukanye ariko byanibandaga ku rukundo rwe na Yvan Buravan.
Chiffa yasabwe n’abafana be kuzababwira inkuru y’ubuzima bw’urukundo rwe na Yvan Buravan ndetse akabasangiza nuko bahuye.
Nuko mugusubiza Chiffa Marty yavuze ko azabikora kandi ko abisezeranyije abantu bose bumva bashaka kuzumva uko izaba imeze.


text:
Inyigisho yo ku ya 13 Ugushyingo 2014, kuwa kane w’icyumweru cya 32 gisanzwe, Umwaka A.
AMASOMO : Filem 7-20; Za 145,6a-7,8-9a,9bc-10; Lk 17,20-25
“Ingoma y’Imana ntizaza yigaragaza mu maso y’abantu, ngo bagire bati ʻNgiyi, ngiriya’. Ahubwo nimumenye ko Ingoma y’Imana ibarimo”.
Bavandimwe muri iki gihe turi ku musozo w’umwaka wa Liturujiya n’amasomo matagatifu twumva abidufashamo. Nyagasani Yezu Kristu aribanda cyane ku byerekeye amaza n’ukwigaragaza kw’Ingoma y’Imana. Arongera akibanda ku itungurana ry’umunsi w’umwana w’umuntu.
Iherezo ry’umukristu ni ukubana n’Imana Yo twemera, twizera kandi dukunda igihe cyose. Ibi ni byo bitanga amahoro nyayo, isi idashobora gutanga. Ingoma y’Imana yatugezemo, idutuyemo kuko Nyagasani Yezu Imana turi kumwe yigize umuntu maze akabana natwe. Ingoma y’Imana iri muri twe ku bubasha bw’Imana Data abigirishije urupfu n’izuka bya Yezu Kristu. Ukwigira umuntu kwa Jambo kudufungurira irembo ry’ukwemera, ukwizera no gukunda Imana Data yamwohereje mu nsi. Nyagasani Yezu ni we utumenyesha Imana Data, aragira ati’ntawe uzi Mwana keretse Data ntanuzi Data keretse Mwana n’uwo Mwana ashatse kumuhishurira. Nyagasani Yezu niwe nzira, ukuri n’ubugingo. Nta we ugera kuri Data atamunyuzeho (Soma Yh 14, 6).
Twebwe abantu tugorwa kenshi no kuyoberwa icyo twakora kugira ngo tugaragarize Nyagasani inyota n’urukumbuzi tumufitiye, akaya ndirimbo igira iti: “Umutima wanjye ugufitiye inyota, umubiri wanjye ukagira urukumbuzi meze nk’ubutaka bw’agasi bwabuze amazi bukumirana!” Nyagasani Imana yacu yishimira kubona abo yaremye dushishikajwe no kumubona. Ariko kandi Yezu Kristu uyu munsi atubwiye ko Ingoma y’Imana iturimo. Imana ni Yo yimenyekanishije mu rupfu n’izuka bya Yezu Kristu. Nidusabe Nyagasani aduhe amaso amubona, tumubone mu ijambo rye, mu masakaramentu duhabwa, mu byo yaremye no mu nshuti n’abavandimwe…….Ingoma y’Imana iturimo rwa gati, ariko bamwe ntitubimenya kuko hari byinshi biduhuma amaso ntitubashe kubona ineza ya Nyagasani mu buzima bwacu. Mu isakaramentu rya batisimu tugira amahirwe yo gukira ubwandu bwose butubuza kwitwa abana b’Imana. Iyo duhabwa iri sakaramentu bakatwambika umwambaro wera, tugahabwa n’itara rya Pasika (Kristu) ritumurikira mu buzima bwacu bwa buri munsi, bituma ab’ijuru bishima kuko Ingoma y’Imana yageze muri benshi. Batisimu niyo ituma ubuzima bw’umukristu burangwa n’ukwemera bityo Ingoma y’Imana ikaganza mu bana bayo.
Nyagasani aratwibutsa ko hari igihe Ingoma y’Imana izigaragaza ku buryo bwayo koko, ariko kandi nti tuzibwire tuti ngo ngiyi, ngiriya. Umwana w’umuntu We mugenga w’ibiriho byose aranadusaba ko tutagomba kubunza imitima dushakisha n’umwe mu minsi y’Umwana w’umuntu; Umwana w’umuntu We azigaragariza abamwifuza, bamusonzeye kandi b’abakene ku mutima (Soma Mt 5,3). Nyagasani aradusaba kutagira aho tujya ngo turashaka umunsi w’Umwana w’umuntu; si byiza rero kubona umuntu wabatijwe mu izina ry’Imana Data na Mwana na Roho Mutagatifu ajarajara mu madini! Nyagasani We aradusaba kutabunza imitima, tukamwemera We urupfu rutaheranye cyangwa ngo rumugireho ububasha. Yaratsinze kandi natwe abamwemera aduha kugira uruhare kuri uyu mutsindo We. Yezu wazutse arongera akatugaragariza amaza y’Ingoma y’Imana mu ihindukira rye aje yuje ikuzo. Aratubwira ko ntampamvu n’imwe yo kwiruka tujya kumurebera hirya no hino kuko aziyizira mu buzima bwacu. We azaza nk’umurabyo kandi azabonwa n’abamwemereye bakamwemera, bakanamutuza mu buzima bwabo. Mu by’ukuri Ingoma y’Imana si amayobera ahubwo abafite amaso y’ukwemera nibo bayibona uko iri. Aba ni nabo babasha kuyibona, bakabona n’uko izigaragaza igihe cyayo kigeze. Umwana w’umuntu niwe utuyobora kuri iyi Ngoma y’Imana.
Pawulo mutagatifu arashimira Filemoni umufasha we mu kogeza Inkuru Nziza uburyo yahumurije imitima y’abatagatifujwe. Araboneraho no gusabira imbabazi Onezimi umugaragu wa Filemoni, wari waramugiriye nabi, ariko aho amariye gukora ibihano bye ari kumwe na Pawulo mutagatifu yahinduye imigenzereze ye maze nawe arangamira umusaraba wa Kristu. Pawulo mutagatifu yishimiye cyane ko yahindutse agahindura imyitwarire idahwitse yari yagaragarije Filemoni, ariko kandi afite muri we icyizere ko naramuka ababariwe atazongera kugaragaza imyitwarire nkiyo. Pawulo arasaba Filemoni inshuti ye kwakira Onezimi umugaragu we nkuko nawe ubwe yamwakira. Aramusaba kumugirira imbabazi z’ibibi yamukoreye, maze babane mu mahoro nk’abavandimwe. Iyo tuvuze ko turi abakristu tuba dushatse kuvuga ko hari imico myiza duhuriyeho bigatuma natwe tugirirana icyizere kandi tugafatanya muri byose . Twe twizera ko Imana ari inyampuhwe, tugomba kuyigenderaho natwe tukagirirana imbabazi igihe cyose havutse agatotsi hagati yacu.
Nyagasani adusaba guhora twiteguye kuko tutazi umunsi n’igihe Ingoma Ye izazira. Natwe abana b’Imana ni byiza kurangwa no kwemera uwadukunze akatwitangira ho igitambo ki meze nk’umubavu uhumura neza kigashimisha Imana. Nyagasani Yezu tugomba kwemera ni We uduha imbaraga zo kumuvuga no kuvuga ngo Abba Data. We yiteguye kutugira abana be yikundira kandi yihitiyemo kuko yadutujemo Ingoma y’Imana mu kwigira umuntu kwe. Nyagasani Yezu waje mu bantu ariko bakamwanga kandi azanywe no kubakiza, ntibimuca intege ahubwo We nzira, ukuri n’ubugingo arashaka ko tumwemera maze tukazibanira na We ubuziraherezo.
Nyagasani Yezu nabane namwe!
Mwayiteguriwe na Padiri Thaddée NKURUNZIZA